הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 1, 2023-02-08 00:00

מיכאל ביטון: בוקר טוב לכולם

מיכאל ביטון:  אני מודה לכולם על הגעה ביום סגרירי כזה בחורף

מיכאל ביטון:  זה מעיד על מחויבות לנגב ולגליל, זה מעיד על שותפות ועל חברות רבת שנים עם האנשים שנמצאים כאן

מיכאל ביטון:      תכף יגיע השר לפיתוח הנגב והגליל ויכבד אותנו בנוכחותו

מיכאל ביטון:  חברי כנסת, חברים, חברי כנסת לשעבר בתקווה גם לעתיד שנמצאים איתנו, ראשי ארגונים, ראשי רשויות, שותפים לדרך, שם גדלתי ברשויות, חברי הוועדה לפיתוח הנגב והגליל שנמצאים איתנו, תודה לכולם על ההגעה

מיכאל ביטון:      זה יום מרגש עבורי, זה מתחיל במסעודה ואליהו ביטון שעלו ממרוקו לירוחם עם כל הקשיים

מיכאל ביטון:  ביקשו להגיע לירושלים אבל אהבו את ירוחם אהבת נפש ונקברו בה וגידלו תשעה ילדים והתקיימה בהם הנבואה של הנביא עובדיה "וגלות יהודה אשר בספרד המה ירשו עת ערי הנגב"

מיכאל ביטון:  כך כתוב בעובדיה

מיכאל ביטון:  מי שהיה בגלות ספרד ובגירוש ספרד למרוקו יחזור ויירש את ערי הנגב

מיכאל ביטון:  פסוק מפורש

מיכאל ביטון:  הם זכו לרשת את ערי הנגב

מיכאל ביטון:  אנחנו ההמשך שלהם ואנחנו ההתיישבות ואנחנו מרגישים חלוצים בלי מירכאות לא בעל כורחם, חלוצים נטו בנגב ובגליל

מיכאל ביטון:       זכיתי להיות ראש עיר, זכיתי להיות יזם חברתי, זכיתי עם חברים כאן להקים את מועצת הנגב

מיכאל ביטון:  היום ניסן הוא יושב ראש מועצת הנגב

מיכאל ביטון:  זכיתי לייסד את מועצת הנגב יחד עם סיגל מורן, עם מוחמד אל נבארי, עם טל אל על, ראשי רשויות וארגונים וזכיתי להיות שותף בגליל, גם לייעץ למועצת הגליל שקמה וגם ליוזמות בתל חי ובמקומות אחרים לעבודה משותפת אזורית של הגליל

מיכאל ביטון:       אחרי זה זכיתי להיות שר במשרד הביטחון, במשרד לשוויון חברתי ובמשרד לנושאים אסטרטגיים וגם שם לעבוד למען הגליל והנגב

מיכאל ביטון:  בגליל טיפלנו גם במיגון לצפון, גם במאבק על החקלאות, גם בחוסן האישי, בהקמת מרכזי חוסן, גם בעזרה ובמאבקים על תחבורה ציבורית ועל נגישות ועל תשתיות בצפון, יחד עם חברתי יעל רון במפלגה שלנו

מיכאל ביטון:  בדרום עשינו דברים משמעותיים כאשר כמשרד הביטחון החלנו את ההגעה של המודיעין, המיזם אולי הכי גדול שיגיע לנגב בשנים האחרונות, החלטה של שר הביטחון לשעבר בני גנץ ושלי להאיץ את הגעת המודיעין לנגב ללא התלבטויות וללא חסמים

מיכאל ביטון:  הטרקטורים בשטח

מיכאל ביטון:  להביא החלטות ממשלה שונות לעוטף עזה ולאזור הדרום, להוריד את התעשייה הביטחונית גם לערד, גם קצת לירוחם ולעוד מקומות

מיכאל ביטון:       כל המעשים האלה, זאת היסטוריה

מיכאל ביטון:  אנחנו עם הפנים לעתיד אבל עבורי זאת סגירת מעגל

מיכאל ביטון:      אני רוצה להגיד לכם שאנחנו אנשי הנגב והגליל, אנחנו אנשים גאים ואוהבים את הנגב ואת הגליל, אוהבים את הערים והקהילות שלנו והמועצות ושמחים שהילדים שלנו גדלים שם וזה התנאי שלנו

מיכאל ביטון:  אנחנו לא באים ממקום של אנשים שלא מאמינים במקום בו הם חיים אבל בו בזמן אנחנו דורשים שהממשלה תעשה את המעשה הנכון וכאשר ממשלה תעשה את המעשה הנכון, היא תקבל מהוועדה לפיתוח הנגב והגליל מילה טובה

מיכאל ביטון:  כששרים יעשו את המעשה הנכון, הם יקבלו מילה טובה

מיכאל ביטון:  השרה מירי רגב מתכוונת להוזיל עלויות של תחבורה ציבורית בפריפריה ולהוזיל את מחיר הנסיעה ברכבת בפריפריה ואלה החלטות טובות

מיכאל ביטון:  לכן אמרנו לה אתמול מילה טובה

מיכאל ביטון:  כל שר שיעשה את המעשה הנכון לנגב ולגליל, יקבל מאתנו מילה טובה, דחיפה ותגבור

מיכאל ביטון:  שר שיתמהמה או חס ושלום לא יפעל במשימות שלו לצמצם פערים ולעשות את המעשה הנכון בנגב ובגליל – ימצא ועדה נחושה מאוד

מיכאל ביטון:      אנחנו נחבר את המגזרים בנגב ובגליל, את הממשלה, את הרשויות, את המגזר השלישי, את העמותות, את העסקים ואת העסקים החברתיים

מיכאל ביטון:  נצא לשטח

מיכאל ביטון:  הוועדה הזאת כמעט כל שבוע תצא לשטח ותקיים ישיבות בתוך המרחב עצמו לאחר סיור שטח לפי נושאים, לפי עשרות הנושאים שזיהינו

מיכאל ביטון:       אני רוצה להודות לצוות שלי בוועדה, לנועם, לשמעון, לגל ולמתמחים

מיכאל ביטון:  אני רוצה להודות לאמל ביבאר שהתמנה להיות מנהל הוועדה, קצין קרב

מיכאל ביטון:  כבוד שאתה מנהל הוועדה שלנו

מיכאל ביטון:  לדוברת לירון, לאיתי עצמון היועץ המשפטי, לכל הצוות התומך בכנסת

מיכאל ביטון:      דיברתי קצר ואתם תדברו עוד יותר קצר

מיכאל ביטון:  אני אמקד אתכם ואומר לכם על מה אנחנו הולכים לדבר

מיכאל ביטון:  כל אחד בוחר נושא שהוא רוצה שהוועדה תעסוק בו בשנים הקרובות והוא מציף אותו בדקה

מיכאל ביטון:  הגיוני שהנושא יחזור על עצמו, אז לפחות לא לחזור על אותם דברים

מיכאל ביטון:  אם יש דיוק באותו נושא, להביא את הדיוק

מיכאל ביטון:  לא משנה אם זה ראש רשות או חבר כנסת או מנכ"ל ארגון שנמצא כאן, כולם ידברו דקה ויאמרו מה הנושא שהם רוצים שהוועדה תקדם, תדון בו ותשים אותו על סדר יומה

מיכאל ביטון:  זה יכול להיות נושא קטן וזה יכול להיות נושא גדול אבל לתת נימוק בדקה

מיכאל ביטון:  אנחנו נאסוף את הנושאים האלה בפרוטוקול ועל פי מה שייאמר כאן היום תיבנה תכנית העבודה של הוועדה

מיכאל ביטון:      ידברו לסירוגין חברי כנסת, ראשי רשויות וראשי ארגונים, אבל יש לי כבוד מיוחד היום

מיכאל ביטון:  יושב לידי אדם יקר, דניאל פוזן, ממשפחת פוזן, שיחד עם אביו פליקס הם הקימו את קרן פוזן ועשו רבות למען המדינה, למען קידום החינוך, למען האפשרות לכל הזהויות בישראל להתקיים, דתיים, מסורתיים, חילונים

מיכאל ביטון:  הם משקיעים בגופים בארץ וגם בגוף אחד מיוחד שמעודד את המסורתיות כבסיס לחיים משותפים ולתיקון החברה הישראלית

מיכאל ביטון:  היה לי את הכבוד לארח את דניאל היום איתי בכנסת ואני רוצה להודות לך על שבאת

מיכאל ביטון:       (תרגום חופשי מאנגלית):     אני רוצה לקדם אותך בברכה בבואך לוועדה הזאת ולכנסת ולומר לך תודה גדולה ולמשפחת פוזן, לצוותך, ליעל ולכל הצוות, על מה שאתם עושים עבור ישראל בתמיכתכם בחינוך ובזהות היהודית כך שכל אחד יכול לחגוג את יהדותו והמסורת שלו כבסיס לחיים משותפים

מיכאל ביטון:  הייתה לי הזכות לארח אותך היום ובבקשה, תמשיך לעשות את הדברים הטובים שאתה עושה למען מדינת ישראל

מיכאל ביטון:  אני חושב שמה שאני אומר הוא בשם כולנו, חברי הכנסת וראשי הרשויות

מיכאל ביטון:  אנחנו שמחים שאתה והוועדה שלך באים לעיתים קרובות לישראל ושוהים בה כל כך הרבה זמן ומודים על הנדיבות שלך

מיכאל ביטון:  תודה

דניאל אילון: תודה רבה

מיכאל ביטון: אנחנו נתחיל בסבב על חברי כנסת, ראשי רשויות וראשי ארגונים

מיכאל ביטון:  אני מבקש מכל אחד לדבר דקה ולהגיד את הדבר שהוא רוצה להדגיש

מיכאל ביטון:  תהיו קצרים ולעניין, כך נזכה שכולם ישתתפו בדיון הזה

מיכאל ביטון:      משה דוידוביץ', ראש מועצה אזורית מטה אשר ויושב ראש פורום קו העימות, בבקשה

משה דוידוביץ: בוקר טוב

משה דוידוביץ:  אני חושב שהיום זה יום חג, חג לכנסת אבל בעיקר חג לנגב ולגליל

משה דוידוביץ:  מיום היווסדה של הכנסת אני לא זוכר ועדה שייחדה את תפקידה לקדם שני אזורים שהם לא הבעיה של מדינת ישראל אלא הם הפתרון של מדינת ישראל, שני קצוות הארץ, הנגב והגליל

משה דוידוביץ:  אני חושב שאין אדם נכון יותר לעמוד בראש הוועדה הזאת מאשר חבר הכנסת מיכאל ביטון שנולד בנגב וגדל בנגב

משה דוידוביץ:  אני רוצה קודם כל לברך אותך ידידי חברי מיכאל על כך שאתה עומד בראש הוועדה

משה דוידוביץ:      אנחנו ראשי הרשויות בצפון משוועים לשני דברים מרכזיים

משה דוידוביץ:  אני אהיה קצר יותר מדקה כדי לאפשר לחבריי להתייחס

משה דוידוביץ:  האחד, לעשות סוף סוף תוכנית סדורה לצפון

משה דוידוביץ:  בעברי הרחוק הייתי מנכ"ל הרשות לפיתוח הגליל, כל הזמן מדברים על פיתוח הגליל ואנחנו חיי באזור היפה ביותר במדינת ישראל אבל בפועל מדינת ישראל השקיעה מיליארדים בתוכניות מתוכניות שונות בכל מיני אזורים אבל את הצפון היא שכחה

משה דוידוביץ:  הגיע הזמן לשים על המפה את הצפון, את הגליל, ושהממשלה יחד עם הוועדה שאתה מיכאל עומד בראשה תקדם תוכנית שתכיל את כל המרכיבים של חיות בצפון החל מחינוך, המשך לחברה, קהילה, תרבות, בינוי ולא פחות מכך תשתיות שכל כך משוועים להן בגליל

משה דוידוביץ:      עוד אמירה אחת שאני לא יכול בלעדיה כי אני גם יושב ראש פורום קו העימות

משה דוידוביץ:  אתה ובני גנץ כשר ביטחון עזרתם לנו לקדם את תוכנית מגן לצפון

משה דוידוביץ:  אני חושב שהתוכנית הזאת היא תוכנית מתבקשת אבל היא מתקדמת לאט מדי ומעט מדי

משה דוידוביץ:  החשש הגדול שלי הוא שהתוכנית הזאת באיזשהו מקום תלך לאיבוד

משה דוידוביץ:  צריך לחזק את תוכנית מגן לצפון, לעבות אותה ולקדם אותה כדי שתושבי הצפון, תושבי קו העימות יוכלו לחיות לא רק בכבוד אלא גם בביטחה

משה דוידוביץ:  ראינו מה קרה שלשום בתורכיה ואם אין ממדים ובתים מטים ליפול, הכתובת על הקיר

משה דוידוביץ:  תודה רבה ובהצלחה

מיכאל ביטון: תודה משה דוידוביץ' חבר שלי

מיכאל ביטון:  אנחנו נעבוד ביחד ונקדם את הדברים שהעלית

מיכאל ביטון:      אנחנו מקדמים בברכה את שר הנגב והגליל והחוסן הלאומי חבר הכנסת יצחק וסרלאוף שאני כבר שומע מהשטח על היציאה שלו לשטח על המפגש עם ראשי רשויות ואת ההקשבה

מיכאל ביטון:  גם לנו היו ישיבות עבודה משותפות

מיכאל ביטון:  הוא יקשיב קצת לדוברים ועוד מעט יאמר את דברו

מיכאל ביטון:  בהמשך, בעוד כמה שבועות, הוא יציג את תוכנית העבודה המפורטת של המשרד שלו

מיכאל ביטון:  היום זאת תהיה אמירה כללית וקריאת כיוון כללית

מיכאל ביטון:      חברת הכנסת יסמין פרידמן, בבקשה

יסמין פרידמן: ברכות על הקמת הוועדה, חברי מיכאל ביטון

יסמין פרידמן:  בעיניי לפחות זו אחת הוועדות החשובות ביותר שיש

יסמין פרידמן:  אשת הנגב אנכי, באר-שבעית, פטריוטית גאה ומורעלת

יסמין פרידמן:       אני אדבר קצת על הנגב

יסמין פרידמן:  אני אפילו כתבתי את הדברים כי זה באמת בנפשי ובליבי

יסמין פרידמן:      ממשלות באו, ממשלות הלכו, פוליטיקאים הגיעו לסיורים והבטיחו הבטחות, רובם נעלמו מהר או פשוט התחלפו

יסמין פרידמן:  עבור חלק מהאזרחים אנחנו המקום לעצור בו בדרך לאילת

יסמין פרידמן:  עבור חלק אחר אנחנו המקום בו ניתן לרכוש דירה זולה להשקעה

יסמין פרידמן:  לו רק כולם היו מבינים שהנגב הוא העתיד של מדינת ישראל והוא הפתרון לשפע בעיות שמונחות לפתחה של המדינה

יסמין פרידמן:  יש בו שפע של מרחבים ויכולת לפתור את בעיות הדיור

יסמין פרידמן:  יש בו מקום למפעלים וטכנולוגיה, נופים עוצרי נשימה ושמורות טבע נפלאות אבל בעיקר יש בו הון אנושי ייחודי וחם

יסמין פרידמן:       אתגרי הנגב הם רבים ולדעתי בשלה השעה שנאחד כוחות, קואליציה ואופוזיציה, כדי שהנגב ימצה את מלוא הפוטנציאל שלו

יסמין פרידמן:  לא כקבצנים אנחנו באים אלא מתוך תפיסה שהנגב הוא הציונות האמיתית

יסמין פרידמן:      ארבעת הצעדים שחייבים ליישם במהרה הם תמריצים לחברות, יזמים ומפעלים קיימים וחדשים וכמובן שדה התעופה בנבטים

יסמין פרידמן:  הטבות מס שוויוניות לכל היישובים בנגב

יסמין פרידמן:      האצת הקמת בית החולים והוספת שירותי בריאות

יסמין פרידמן:  בנגב מתים שלוש שנים מוקדם יותר מאשר בשאר הארץ

יסמין פרידמן:      כבר יותר משני עשורים שכולנו זועקים על אובדן משילות בנגב

יסמין פרידמן:  חיזוק המשטרה ואכיפה, הסדרת יישובים ופיתוח תשתית במגזר הבדואי של חינוך, תעסוקה ורווחה הם אבני היסוד של הנגב ובכלל

יסמין פרידמן:  אני קוראת לשר לפיתוח הנגב והגליל – ואנחנו מברכים אותו בהצלחה רבה, כי הצלחתך היא הצלחתנו – אנחנו נעמוד לרשות הוועדה ולרשותך ונאחד כוחות בכל מה שקשור לנגב ולגליל

יסמין פרידמן:  תודה רבה

מיכאל ביטון: תודה רבה חברת הכנסת יסמין פרידמן

מיכאל ביטון:  משה קונינסקי, ראש העיר כרמיאל

משה קונינסקי: בוקר טוב וברכות על כינון הוועדה

משה קונינסקי:  כבוד השר, מחכים לך מחר בכרמיאל

משה קונינסקי:  לפני שנתיים וחצי הקמנו את מועצת הגליל שהייתה יוזמה של ראשי אשכולות בגליל

משה קונינסקי:  יצאנו לדרך

משה קונינסקי:  אני אזכיר לכם שמאז עברנו חמש מערכות בחירות, הגענו לחדר הזה כמה וכמה הפעמים, הצגנו את התוכנית "עת הגליל" ואנחנו שוב חוזרים ומציגים אותה שוב לאנשים חדשים

משה קונינסקי:  גם הנגב, אבל בטח הגליל, נשאר באותו מקום עם אותן מצוקות ואתגרים

משה קונינסקי:  הגיע עת הגליל

משה קונינסקי:  אנחנו מדברים כאן על קיפוח ארוך שנים

משה קונינסקי:  דיברה חברת הכנסת על נושא הרפואה

משה קונינסקי:  אנחנו מדברים על כלכלה

משה קונינסקי:  לא יתכן שההייטק מסתיים בין חדרה לבין ראשון לציון שם נמצא 97 אחוזים מההייטק ואתם לא מסוגלים לשחרר הטבות לצפון ולדרום

משה קונינסקי:  לא יתכן שכביש 6 מסתיים ואנחנו נלחמים כבר שלוש שנים על המשך כביש 6, וכל פעם נלחמים עם שר חדש

משה קונינסקי:  זה אבסורד

משה קונינסקי:       הנושא הזה כרגע נמצא באל חזור

משה קונינסקי:  אם אנחנו לא נתעורר, אנחנו נאבד את הגליל תרתי משמע

משה קונינסקי:  בהצלחה

מיכאל ביטון: תודה רבה, משה

מיכאל ביטון:  ממשה למשה, חבר הכנסת משה סולומון

מיכאל ביטון:  איש הנגב

משה סולומון: אני ממש שמח להיות כאן ולשמחה הזאת יש שתי סיבות

משה סולומון:  סיבה אחת היא שבגלל שמוקמת וקיימת הוועדה הזאת, שיש לה חשיבות בלתי רגילה ולא נכביר מילים כי יש הרבה משימות, היא פועלת יחד עם השר, חברי, שהוא בהחלט מחובר לנושא ויקדם בצורה נפלאה את הנושא

משה סולומון:  הסיבה השנייה היא שמי שעומד בראשות הוועדה זה מיכאל

משה סולומון:  מיכאל הוא איש הנגב בלב ובנשמה, אדם שעוסק בסוגיות הנגב, הגליל והבקעה ובכל הפריפריה

משה סולומון:  בעיניי זה שאתה מוביל את הנושא, זאת ברכה גדולה ואני בטוח שנתקדם צעד קדימה

משה סולומון:      שני דברים

משה סולומון:  אני חושב שהסיפור של נגב וגליל הוא סיפור של מבחן העם

משה סולומון:  בנגב ובגליל, בן גוריון אמר בזמנו, ואכן נכון להרחיב את זה לכל גבולות העם ובזה אנחנו ניבחן, גם בהיבט החברתי אבל גם בהיבט הכלכלי

משה סולומון:  בהיבט החברתי אני אומר שפתרון לדיור יכול להיות שם בגליל ובנגב וזה אולי דגש שצריך לשים, אבל גם בהיבט של השקעות, להבין שהשקעות שמגיעות לגליל ונגב, הן הפדיון הטוב ביותר לחברה הישראלית

משה סולומון:      אני שמח שאתה עומד בראש הוועדה ואני בטוח שהדברים האלה יתקדמו בקצב מהיר יותר

משה סולומון:  בצלחה גם לך וגם לשר

מיכאל ביטון: תודה

מיכאל ביטון:  אתה גם מהווה דוגמה להגיד את הכול קצר, לעניין ומדויק

מיכאל ביטון:  ערן דורון, ראש המועצה האזורית רמת נגב

מיכאל ביטון:  חברי

שרה דורון: מיכאל, ברכות על הקמת הוועדה, ברכות לשר שכבר פקד את אזורי ומראה נחישות גדולה ורצינות

שרה דורון:  אנחנו מברכים ומעודדים

שרה דורון:       באופן סמלי אני יושב ליד ראש עיריית כרמיאל

שרה דורון:  אני בן כרמיאל, הורי היו ממקימי כרמיאל, כך שאני זוכר את כור מחצבתי, הגליל הנפלא, הירוק והיפה ואני מקווה גם המושלג

שרה דורון:       אני מניח שמה שאומר עכשיו ייאמר כאן על ידי כמה דוברים

שרה דורון:  אנחנו חיים היום בעידן שהחוק והסדר הם הדבר שבצד האזורי צריך לעסוק בו כדבר ראשון

שרה דורון:  לולא חוק וסדר, לולא משילות, לולא ריבונות לא נוכל לעשות שום דבר מהדברים החשובים שאנחנו רוצים לעשות בדיור, בתעשייה, בתעסוקה, במחקר, בהייטק ובכל הדברים

שרה דורון:  זה הדבר הראשון ואני מניח שעוד ידובר בו

שרה דורון:      אני שמח לראות כאן את ידידי פרץ עמר שבאמת מקדיש לילות וימים למען ביטחון האזור אבל עושה את זה עם שמיכה קצרה מדי וזה המקום כמובן לוודא שהשר לביטחון לאומי יממש את הבטחותיו

שרה דורון:      אני רוצה להביא - וזה כנראה הקול הייחודי שאנחנו נגיד, אולי גם בגולן – את נושא שטחי האש ונוכחות צה"ל בנגב

שרה דורון:  יש איזו תפיסה שצה"ל יורד לנגב

שרה דורון:  צה"ל לא יורד לנגב, צה"ל נמצא עמוק בתוך הנגב, צה"ל ומשרד הביטחון הפך להיות חסם לפיתוח הנגב

שרה דורון:  היום חסרים לנו 30-25 אלף דונם כדי לייצר מזון בריא, טעים וזמין לכלל עם ישראל ואנחנו לא יכולים לעשות את זה בגלל שהיום יש למעלה – אני מעריך – שלושה מיליון דונם בשליטת צה"ל כאשר לפחות 30 אחוזים לא בשימוש

שרה דורון:  לכן אני קורא לך מכאן, מיכאל, אתה גם בהיותך השר לשעבר לעניינים אזרחיים במשרד הביטחון, אתה מכיר את הסוגייה ואתה מבין שצריך להיות סידור מחדש של המרחב של שטחי האש ובסיסי צה"ל הנטושים

שרה דורון:  שוב, לא לפגוע בבניין הכוח של צה"ל, הוא זה שמגן עלינו אבל צה"ל היום מחזיק עתודות אדירות של שטחים לא מנוצלים שפוגעים בתיירות, פוגעים בחקלאות, פוגעים בתעשייה, פוגעים כמובן – כמו שאמרה חברת הכנסת פרידמן – באפשרות להביא שדה תעופה משלים לנגב, שזה מחולל שינוי אולי הכי חשוב שיקרה בעשורים הקרובים

שרה דורון:  זה הדבר שצריך לעשות ולצערי עם צה"ל ומשרד הביטחון כנראה אף אחד לא מתעסק

שרה דורון:  אולי הוועדה תתחיל להתעסק איתו

שרה דורון:  תודה

מיכאל ביטון: תודה רבה ערן

מיכאל ביטון:  אנחנו מקדמים בברכה את הגעתו של שר התקשורת חבר הכנסת שלמה קרעי

מיכאל ביטון:  תודה שאתה איתנו

מיכאל ביטון:  השרים יקשיבו 20-15 דקות ואחר כך יאמרו את דברם

מיכאל ביטון:       חבר הכנסת מנסור עבאס

מנסור עבאס: בוקר טוב לכולם

מנסור עבאס:  כמובן ברכות לך מיכאל על הובלת הוועדה הזאת, ועדה מאוד חשובה

מנסור עבאס:  אני אקצר ואתייחס רק לנקודה אחת

מנסור עבאס:  יש כמובן הבדלים בין הגליל והנגב, אבל יש משהו מבחינת הפתרונות לבעיות של הנגב וכמובן של הגליל שכבר התפתחו בגליל

מנסור עבאס:  בשנה שעברה, לאחר פטירתו של חברי חבר הכנסת סעיד אלחרומי, השקעתי המון זמן בנגב

מנסור עבאס:  יש לי תמונה בגליל שלא נמצאת היום בנגב והיא שיתוף פעולה ברמה מוניציפאלית

מנסור עבאס:  הבעיה הכי כואבת וגם קשה בנגב היא העניין של היישובים הלא מוכרים, הלא מוסדרים מוניציפאלית

מנסור עבאס:  אותה בעיה הייתה גם בגליל

מנסור עבאס:  בערבית הייתה ועדה שקוראים לה ועדת ה-40

מנסור עבאס:  40 ישובים שלא הוסדרו

מנסור עבאס:  לאן נעלמה הוועדה הזאת? הבעיה הזאת נפתרה

מנסור עבאס:  למה? כי יש ראשי מועצות אזוריות שלקחו אחריות לא הטילו את כל האחריות על הממשלה ואמרו שאנחנו נהיה חלק מפתרון הבעיה הזאת

מנסור עבאס:  והנה, היום יש כמעט 33 ישובים ערבים שנמצאים במועצות האזוריות הכלליות, היהודיות איך שתקרא להן

מנסור עבאס:  משגב, זבולון, מטה אשר וכולי

מנסור עבאס:       בשנה שעברה ניסינו לקדם גם את הגישה הזאת בנגב

מנסור עבאס:  יש הצלחה חלקית ואנחנו בתחילת הדרך אבל אי אפשר – במיוחד ראשי השלטון המקומי בנגב – לומר שהבעיה הזאת בעיה רחוקה

מנסור עבאס:  היא נמצאת אצלכם ולכן אני חושב שהגישה הנכונה היא לשלב ידיים, לקחת אחריות ולהתחיל לעשות מעשה

מנסור עבאס:  יש לכם יכולות לעשות את זה

מנסור עבאס:  יש מודל

מנסור עבאס:  יש בעיות שתמיד מדברים עליהן כעל בעיות קיומיות לכאורה אבל בסופו של דבר פותרים אותן ושום דבר לא נפל ולא נעלם

מנסור עבאס:      לכן אני קורא לשיתוף פעולה

מנסור עבאס:  כמובן בגליל אנחנו חייבים לחזק את שיתוף הפעולה ברמה המקומית, המוניציפאלית, ואז לבוא ביחד לשלטון המרכזי, לממשלה, ולדרוש דברים שצריכים להתקיים בגליל

מנסור עבאס:  אנחנו חיים שם והמון דברים חסרים באזור הזה

מנסור עבאס:  יש פוטנציאל אדיר לפיתוח גם בגליל וגם בנגב

מיכאל ביטון: תודה מנסור

מיכאל ביטון:  הנקודה שאתה מעלה חשובה

מיכאל ביטון:  נמצאים כאן ראשי רשויות שהיו מעורבים בהסדרת ההתיישבות הבדואית במרחב וזה טוב לכולם

מיכאל ביטון:  כשיש סדר, זה עושה טוב לכל מי שחי באזור

מיכאל ביטון:  תודה רבה לך

מיכאל ביטון:      ניסן בן חמו, יושב ראש מועצת הנגב וראש העיר ערד

ניסן בן חמו: בוקר טוב לכולם

ניסן בן חמו:  מיכאל, ברכות על הוועדה הסופר חשובה

ניסן בן חמו:  אני רואה כאן חברים יקרים מהצפון ומהדרום

ניסן בן חמו:  אני כמובן אתמקד בדרום

ניסן בן חמו:      מיכאל, כבוד גדול היה להוביל את מועצת הנגב אחריך

ניסן בן חמו:  אני אומר לכולם ולממשלה הנבחרת שזה לא רק להחליט אלא זה גם לבצע

ניסן בן חמו:  עבודה שמועצת הנגב עשתה על מיצוי החלטות ממשלה, עשרות החלטות שקשורות לנגב ולגליל, ב-37 אחוזים ביצוע

ניסן בן חמו:  זה אומר לא רק להחליט אלא גם לבצע וזה לא פחות חשוב

ניסן בן חמו:       אני אגע בשתי נקודות עיקריות

ניסן בן חמו:  אנחנו רוצים משפחות בגליל, אנחנו רוצים משפחות בנגב, אנחנו צריכים לייצר עבורן ערך

ניסן בן חמו:  הצעירים של היום, לא מספיק להגיד להם שיש להם דירה זולה אלא צריך לייצר להם ערך משמעותי

ניסן בן חמו:  זה אומר שאם לדוגמה בנגב אין שירותי בריאות תואמים, הוא לא יבוא

ניסן בן חמו:  אם אין מוקד 24/7 בעיר שהוא גר בה כי ב-12:00 בלילה יש לו תינוק עם 40 מעלות והוא צריך לנסוע לסורוקה, הוא לא יבוא לגור בערד

ניסן בן חמו:  לכן זה צריך להתחיל מהדבר הבסיסי הזה

ניסן בן חמו:      מעבר לכך, אני מבקש שתהיו קשובים אלינו

ניסן בן חמו:  השלטון המקומי יודע מה הוא צריך

ניסן בן חמו:  לא צריך להמציא לנו את הפתרונות, אנחנו יודעים להביא אותם

ניסן בן חמו:  הסיפור שידידי משה מכרמיאל נגע בו, אני לא אופטימי

ניסן בן חמו:  הייטק לא יגיע לערד אבל תעסוקה מרחוק, תעסוקה היברידית, שוק התעסוקה עובר תהפוכה

ניסן בן חמו:  זאת הזדמנות אדירה למדינת ישראל לפזר את התעסוקה אחרת

ניסן בן חמו:  יש לנו מיזמים מדהימים בערד ובדימונה של תעסוקה מרחוק

ניסן בן חמו:  כשאנחנו באים לממשלת ואומרים שזאת ההוכחה, קחו את זה, תמשיכו עם זה, אנחנו נתקלים בחסמים

ניסן בן חמו:  יש פתרונות, צריכים להיות קשובים

ניסן בן חמו:  אני רואה כאן אנשים מצוינים שיודעים לעשות את העבודה

ניסן בן חמו:  עכשיו חובת ההוכחה היא על הממשלה הנבחרת

ניסן בן חמו:  אנחנו רוצים בהצלחתכם כי הצלחתכם היא הצלחתנו

ניסן בן חמו:  תודה רבה

ניסן בן חמו:      מילה אחרונה

ניסן בן חמו:  שדה תעופה בנבטים

ניסן בן חמו:  אמרו את זה ואנחנו נחזור ונאמר את זה

ניסן בן חמו:  תשתית לאומית, תשתית של 100 שנים, כלומר, זאת לא רק החלטת ממשלה, מביאים את התשתית הזאת לדרום וזה מייצר מנוע צמיחה מטורף

מיכאל ביטון: תודה

מיכאל ביטון:  שרת התחבורה כבר דיברה איתי

מיכאל ביטון:  אמרתי שהיא כבר עשתה מעשה ראשון למען הנגב והגליל בתעריפי הנסיעה - בהודעות שלה אתמול, הודעות שהיו משמעותיות - וגם לאוכלוסיות מוחלשות

מיכאל ביטון:  היא מתכוונת גם לדחוף חזק אתך שדה התעופה בנבטים

מיכאל ביטון:      חבר הכנסת יוני מישריקי

יונתן מישרקי: אדוני היושב ראש, שרים נכבדים, חברי הכנסת, כולם

יונתן מישרקי:  קודם כל, אני מברך אותך מיכאל היקר

יונתן מישרקי:  אין ספק שהוועדה הזו עבורך היא כמו כפפה ליד

יונתן מישרקי:  אתה מגיע מהדרום, אתה מכיר את המצוקה, הרבה שנים אתה בתחום

יונתן מישרקי:      דיברו כאן הרבה על הנושאים הביטחוניים ועל נושאים אחרים

יונתן מישרקי:  צריך לזכור שאנחנו בעידן של עלייה, עלייה גדולה של הרבה מאוד יהודים מרחבי העולם ויש להם מקום להיכנס ויש רצון

יונתן מישרקי:  יש הרבה מאוד שעוסקים בנושא הזה

יונתן מישרקי:  אני חושב שיהיה חשוב מאוד שהוועדה תדון בעניינים הללו

יונתן מישרקי:  אני חושב שהאיכות האנושית שמגיעה מהעולם היא כמובן לא נופלת מאיכות אזרחי מדינת ישראל ויש הרבה מאוד כישרונות שאנחנו יכולים להביא משם ולהשתמש בהם לטובת המדינה

יונתן מישרקי:  כמובן הכול במסגרת הציונות

יונתן מישרקי:      נושאים נוספים, אני בטוח שתעלו כאן במהלך הזמן

יונתן מישרקי:  אני הייתי רוצה ראש מטה השר לנגב וגליל, כך שאני מכיר הרבה מאוד מהתחומים

יונתן מישרקי:  זאת גם הזדמנות לברך אותך הרב וסרלאוף ולאחל לך הצלחה גדולה

יונתן מישרקי:  אני מקווה מאוד שאנחנו נזכה להיות שותפים פעילים בוועדה הזאת

יונתן מישרקי:  תודה רבה

מיכאל ביטון: תודה רבה

מיכאל ביטון:  ראש המועצה כפר ורדים, אייל שמואלי

איציק שמולי: בוקר טוב ותודה רבה

איציק שמולי:  אני חושב שהפורום הנכבד שיושב כאן מסביב לשולחן הזה ומאחוריו מסביר לבד את החשיבות של הוועדה ושל הפיתוח של הגליל והנגב

איציק שמולי:  אני רוצה לברך את השר הנכנס ואת היושב ראש

איציק שמולי:  אתם היום ההורים של הגליל ושל הנגב ואני יכול לומר לכם שתושבי הגליל אוהבים את אימא ואבא באותה מידה

איציק שמולי:  אפשר להיות רגועים ולהתחיל לעבוד

איציק שמולי:      לגבי הגליל

איציק שמולי:  רגע לפני שמדברים על הגירה חיובית, על התיישבות, להביא אוכלוסייה לגליל, אני חושב שקודם אנחנו צריכים לדון על הבעיה העיקרית של הגליל

איציק שמולי:  אנחנו לא מצליחים להשאיר את הילדים שלנו בגליל

איציק שמולי:  עוד לפני שאנחנו מחפשים להעביר אוכלוסייה לגליל, בואו נתמודד עם להשאיר אותם

איציק שמולי:  יש מאות מחקרים בכל העולם על ההשלכות של אוניברסיטאות שמעצימות ומהוות גנרטור לפיתוח אזורי

איציק שמולי:  הגליל חייב, חייב, חייב אוניברסיטה

איציק שמולי:  כשאני אומר אוניברסיטה, אני לא מתכוון להלבשת אוניברסיטה על מכללה אלא פעם אחת שתבוא החלטת ממשלה ותקום אוניברסיטה בגליל

איציק שמולי:  אוניברסיטה כזאת תייצר כוח אדם זמין וכוח אדם זמין זה המשאב העיקרי היום של כל תעשיין וזה יביא את התעשייה

איציק שמולי:  לא תבוא תעשייה לפני שיש להם כוח אדם זמין

איציק שמולי:  לכן אנחנו רואים היום את הילדים שלנו מסיימים צבא, עוברים ללימודים אקדמיים במרכז ובדרום בבאר שבע, מתחברים לקהילה באזורים האלה סביב האוניברסיטה ואז לצערנו הם נשארים שם

איציק שמולי:  המגמה ממשיכה יותר כשאנחנו ההורים בסוף צריכים להעתיק את המגורים שלנו לכיוון הנכדים וגם אנחנו נוטשים את האזורים האלה של הגליל

איציק שמולי:  אני מאוד מודה לכם

מיכאל ביטון: תודה

מיכאל ביטון:  חבר הכנסת יוסף עטאונה

יוסף עטאונה: בוקר טוב לכולם

יוסף עטאונה:  כבוד היושב ראש, כבוד השר, אני מברך על קיום הוועדה החשובה הזו, מה גם שהיא בראשותך כאיש הנגב, כאיש שמחובר ומחויב לנגב

יוסף עטאונה:  אני חושב שהאתגר הגדול ביותר העומד בפני הוועדה החשובה הזו הוא האתגר של הסוגייה של החברה הערבית הבדואית בנגב ומציאת הפתרונות הנכונים לאחר שנים רבות של הזנחה, אפליה ועוולות גם היסטוריות שקיימות במרחב הזה

יוסף עטאונה:      לגבי הפתרון של הסוגייה הבדואית, אני חושב שהגיע הזמן שהשיח של דה לגיטימציה לחברה הזו בנגב צריך להיפסק וצריך גם להפסיק לחשוב במובנים של אנחנו והם, הם ואנחנו

יוסף עטאונה:  סוגייה זו צריכה להיות סוגייה של כולנו, גם ערבים וגם יהודים בנגב, וביחד צריך לפעול למציאת פתרונות

יוסף עטאונה:      אני מציע דרך הוועדה ומושיט יד לכל החברים, לכל השותפים ולכל משרדי הממשלה

יוסף עטאונה:  הגיע הזמן שנשב ביחד על הסוגייה הזאת ונמצא לה את הפתרונות

יוסף עטאונה:  פעם אמרו שלחברה הערבית הבדואית בנגב אין מנהיגות ואין עם מי לדבר, אבל אני חושב שהיום יש עם מי לדבר ויש על מה לדבר לפתרון הסוגייה

יוסף עטאונה:  כל מי שחושב שאפשר לפתח את הנגב ללא האוכלוסייה הערבית הבדואית בנגב שהיא מונה היום 36 אחוזים מהתושבים בנגב – אי אפשר

יוסף עטאונה:  אנחנו בעד פיתוח הנגב וגם גליל אבל פיתוח הוא פיתוח לתושבים כאזרחים שווים, גם הערבים וגם יהודים

יוסף עטאונה:  הפיתוח לא צריך להיות על חשבון אוכלוסייה אחת על האחרת

יוסף עטאונה:      אני רוצה לתת דוגמה מאוד קטנה

יוסף עטאונה:  ביום שני עם הוועדה המחוזית ישב חברי מרמת נגב

יוסף עטאונה:  דיברו על הקמת היישוב נווה גוריון ליד ביר הדאג', והמועצה רמת נגב מציגה את הנתונים על הישוב רמת נגב והיא מציגה שם את זה שיש 15 ישובים, גם קיבוצים, גם מושבים, גם גרעינים דתיים וגם חוות בודדים ואומרת ובמצגת רשום שיש 7,000 תושבים ברמת נגב והמספר לא כולל את הפזורה הבדואית

יוסף עטאונה:  התפיסה הזו שבאים לתכנן ולא רואים את הבדואים שקיימים במרחב, צריכה להיפסק

יוסף עטאונה:  אני מדבר על הפזורה ברמת נגב עצמה

יוסף עטאונה:       כעיקרון אני אומר שהגיע הזמן לחשוב בשיח משותף של ערבים ויהודים למציאת פתרונות בנגב

יוסף עטאונה:  תודה

מיכאל ביטון: מקובל

מיכאל ביטון:  תודה רבה

מיכאל ביטון:  ראש המועצה ראש פינה, מוטי חטואל

מוטי חטואל: בוקר טוב

מוטי חטואל:  אני חושב שבאמת לא הייתה יכולה להיות בחירה טובה יותר של אדם שמאחד בין כל הרשויות, בין כל המגזרים, מיכאל ביטון

מוטי חטואל:  מיכאל, שאפו

מוטי חטואל:       אני רוצה לחזק מילה של ידידי מכפר ורדים שדיבר על הנושא של השארת הצעירים לגור במקום

מוטי חטואל:  אני חושב שהעניין הזה של בנים שיכולים להמשיך לגור במקום בו הם נולדו, זה דבר שיכול מאוד לעזור ולקדם

מוטי חטואל:  יש מצוקה מאוד גדולה של חבר'ה צעירים שרוצים להישאר לגור ביישוב ולמכרזים הם לא יכולים לגשת

מוטי חטואל:  אני חושב שזו נקודה שהוועדה צריכה לראות איך היא מטפלת בה

מוטי חטואל:      בנוסף, רצף תפקודי

מוטי חטואל:  יש מצב שהמדינה מדברת על תוכניות של מרכזי צעירים, של פרויקטים חברתיים, ובאמצע התהליך הדברים האלה נעצרים

מוטי חטואל:  אני לא יודע אם מישהו כאן יודע אבל כרגע נגב וגליל עצר את המימון של מרכזי צעירים, פרויקט שהוא זה מאוד מאוד חשוב

מוטי חטואל:  גם מדברים על כך שלא מחזירים את זה רטרואקטיבית

מוטי חטואל:  יש עובדים שעובדים היום בתוך מרכזי הצעירים ואנחנו צריכים לתת לזה מענה

מוטי חטואל:  אני חושב שזה נושא שהוועדה צריכה עליו את הדעת

מוטי חטואל:      תודה ובהצלחה לשר הנגב והגליל

מוטי חטואל:  אני חושב שזה שהיום הפרידו ונתנו שר רק לנגב ולגליל, זה מראה על חשיבות הנושא

מוטי חטואל:  בהצלחה לכולנו

מיכאל ביטון: תודה רבה מוטי

מיכאל ביטון:  שר התקשורת חבר הכנסת שלמה קרעי יגיד כמה מילים

מיכאל ביטון:  סדר היום שלו עמוס

מיכאל ביטון:  שר הנגב והגליל יישאר איתנו עוד קצת

התקשורת שלמה קרעי: תודה אדוני יושב הראש

התקשורת שלמה קרעי:  ברכות לאיש הנגב

התקשורת שלמה קרעי:  יש לך מאחוריך עבר עשיר של עשייה ואתה יושב בראש ועדה כל כך חשובה

התקשורת שלמה קרעי:  "העלו את זה בנגב ועליתם את ההר"

התקשורת שלמה קרעי:  כדי לכבוש את הפסגה, צריך קודם כל לעבור דרך הנגב

התקשורת שלמה קרעי:  גם הגליל במקרה הזה בידיים שלך

התקשורת שלמה קרעי:       מכובדי השר, עיני כל ישראל נשואות אליך, לפחות אלה שבנגב ובגליל

התקשורת שלמה קרעי:  מכובדיי כולם, ראשי רשויות, חברי כנסת

התקשורת שלמה קרעי:  אני בא מהנגב

התקשורת שלמה קרעי:  אני תושב עוטף עזה והגעתי לכנסת ישראל ושמתי לי למטרה להפוך את הפריפריה למרכז

התקשורת שלמה קרעי:  זה נשמע כמו אמירות נדושות אבל שוויון הזדמנויות בחינוך זאת לא אמירה נדושה

התקשורת שלמה קרעי:  החינוך, אם ביקשת נושא אחד אדוני יושב הראש שהוא בעיניי החשוב ביותר, הוא דור העתיד שלנו, זה החינוך

התקשורת שלמה קרעי:  הפערים שיש בהשקעה במשאבים בחוגים, בהעשרות, בכל קצוות הקשת הפוליטית

התקשורת שלמה קרעי:  יש מוכר שאינו רשמי, רשמי וממלכתי וכולי וכל פעם אתה מוצא שכאן יש אפליה לרעה, כאן לא נותנים את התקציב שנדרש, כאן אין מערכת גפן וכאן אין תקציב בינוי ובסופו של דבר מי שמגיע ליחידות העילית של צה"ל, אתה כמעט לא תמצא מהנגב והגליל כי אין השקעה מהגיל הצעיר

התקשורת שלמה קרעי:  דיברנו על כך בזמנו בוועדת החוץ והביטחון ובוועדת הנגב שעמדתי בראשותה

התקשורת שלמה קרעי:  עדיין היד עוד נטויה ויש הרבה מה לעשות בתחום הזה

התקשורת שלמה קרעי:       בעשור האחרון קידמנו את התחבורה באופן מסוים, רכבת בשדרות בנתיבות ובאופקים שזה דבר גדול אבל עדיין יש עבודה רבה לפנינו

התקשורת שלמה קרעי:  אני יותר מאשר אשמח שהביקורת, הפיקוח, עידוד ותמרוץ יגיעו ממי שנמצא כביכול לא איתנו בקואליציה אבל הוא רואה את התמונה הכוללת, מה שאנחנו לא רואים מספיק בעשייה היום יומית

התקשורת שלמה קרעי:       במה שנוגע לתחום המשרד שלי, אנחנו עשינו כל מאמץ ובשבוע שעבר הושלם המכרז השני של פריסת התשתיות התקשורת, הסיבים האופטיים

התקשורת שלמה קרעי:  כמעט ורצו לוותר על מועצת דרום הר חברון ועל מקומות אחרים – גם בזק שלקחה 85 אחוזים מהאזורים בישראל – כי לא משתלם, לא כלכלי, אבל לא ויתרנו ובמכרז האחרון גם מועצת דרום הר חברון ועוד מקומות רבים אחרים בנגב ובגליל קיבלו תמרוץ והסיבים יהיו שם

התקשורת שלמה קרעי:  תשתיות התקשורת, נהיה אחת המדינות המובילות בעולם, לפחות בעשירייה הראשונה, כאשר העבודה הזאת תושלם עד סוף 2024, אולי אפילו לפני כן, אז כל משק בית בישראל יוכל להיות מחובר לתשתיות מהירות

התקשורת שלמה קרעי:  אנחנו נאבקים באגף התקציבים והאוצר כדי לעשות אותו הדבר בפריסת תשתיות סלולר

התקשורת שלמה קרעי:  היום זה נראה שאנחנו בסדר אבל לא מספיק בסדר

התקשורת שלמה קרעי:  יש מקומות רבים בלי קליטה, מקומות ביהודה ושומרון שהם אפילו עם סכנת חיים, בנגב ובגליל מקומות גדולים ושם כביכול חברות הסלולר אומרות שאלה מקומות לא מספיק כלכליים עבורן כדי להשקיע כל כך הרבה משאבים

התקשורת שלמה קרעי:  הם לא מבינים שהמקום הכי כלכלי זה הנגב והגליל

התקשורת שלמה קרעי:  ירושלים שתתפשט על פני כל ארץ ישראל

התקשורת שלמה קרעי:  מי שרואה לטווח הארוך מבין שהנגב והגליל אלה המקומות שניישב אתם בהמונינו

התקשורת שלמה קרעי:  זה העתיד של מדינת ישראל בעוד עשור, בעוד 20 שנים, ושם צריך להשקיע אבל מכיוון שהם לא מבינים את זה, אנחנו מתכוונים לעשות את כל מה שנדרש כדי להביא את ישראל לקדמת הבמה הטכנולוגית עם יכולות ליישומים חדשים, לערים חכמות, לתחבורה חכמה

התקשורת שלמה קרעי:  כל זה בהשקעה גם של המדינה

התקשורת שלמה קרעי:  אנחנו מקווים להביא בשורות בתקציב הקרוב

התקשורת שלמה קרעי:      דיברתי על חינוך ואני אסכם בו

התקשורת שלמה קרעי:  בתחום התקשורת אני מתכוון ואני עמל על כך כדי להביא קרן שתעודד יוצרים ושחקני תקשורת צעירים מהפריפריה בהעשרות, בקורסים ובחוגים

התקשורת שלמה קרעי:  אני חושב שבתחום התקשורת זה יכול לתת ערך מוסף לצעירים שלנו

התקשורת שלמה קרעי:  כמו שאמרתי, יש פערים מאוד גדולים בין המרכז לבין הפריפריה ואני בתחום שלי מתכוון לצמצם עד כמה שניתן את הפערים

התקשורת שלמה קרעי:  אני בטוח שכך גם חבריי לממשלה

התקשורת שלמה קרעי:  אנחנו רואים את זה כאשר רק השבוע הקמנו ישוב חדש בשדות נגב, במועצה שלי ואנחנו מתכוונים ליישב את הנגב ואת הגליל ולפעול בכל התחומים

התקשורת שלמה קרעי:      אני רוצה לסיים בברכה לך אדוני יושב הראש

התקשורת שלמה קרעי:  תעשה ותצליח "ויהי נועם ה' אלוהינו עלינו מעשה ידינו כוננה עלינו מעשה ידינו כוננה"

מיכאל ביטון: אמן

מיכאל ביטון:  תודה שר התקשורת

מיכאל ביטון:  פיני בדש, ראש מועצת עומר

פיני בדש: נראה לי שאני הכי ותיק כאן

מיכאל ביטון: כן

מיכאל ביטון:  נמצא כאן פרופסור שמעון שטרית

פיני בדש: היינו חברי כנסת ביחד

פיני בדש:       אדוני השר, אני באתי כי אמרו לי שיש לך שני מיליארד שקלים

פיני בדש:  אמרתי, אם זה כך, אני בא

פיני בדש:  יש כסף, אז אפשר לחלק

פיני בדש:  אנחנו צריכים את הכסף הזה גם כעזרה בנושא הביטחון

פיני בדש:  מה שהכי חשוב לי לומר כאן היום ואתמול-שלשום בוועדה המחוזית, זה הקמה של 12 – ואני כבר מוביל את זה הרבה זמן ובממשלה הזו חייבים לקדם את זה – ישובים חדשים בנגב

פיני בדש:  עושים הכרה ביישובים בדואים, זה בסדר, ואם צריך להקים שם עוד ישובים בדואים, זה בסדר, אבל חובה להקים עוד 12 ישובים חדשים בנגב

פיני בדש:  משילות היא גם נוכחות

פיני בדש:  משילות היא התיישבות

פיני בדש:  יש כאן היום למעלה – וערן יודע ותנועת אור יודעת – מ-20 אלף משפחות צעירות מהמרכז שרוצות לרדת לנגב

פיני בדש:  פחות רוצים ערים

פיני בדש:  ישובים כמו עומר, מיתר, להבים וכולי – יקר מאוד ובלי פרופורציות כאשר היום מגרשים עולים 4 מיליון שקלים וזה לא הגיוני

פיני בדש:  אבל ישובים קהילתיים כמו דרור, כמו יקיר ששר השיכון החליט להריץ, ניצנה ועוד ישובים באישור – אני אומר לכם שמאות משפחות עומדות בתור להגיע לשם

פיני בדש:  לכן זו המשימה של הממשלה הזו, להתחיל ולקדם ולדחוף את היישובים האלה כי את כל הגופים – ירוקים, צהובים, אדומים ואלה שכל הזמן תוקעים – צריך לשים אותם בצד ולרוץ קדימה

פיני בדש:  זו המשימה הלאומית שלנו

פיני בדש:       מיכאל, אנחנו מכירים הרבה שנים והיית כבר בכל התפקידים שלי, החזון שלי במשמרת שלי הוא שאני אפרק את כל הגדרות בעומר, אכסה את כל תעלות ה-נ"ט שיש לי, לפרק את הביטחון ושחמשת האחוזים שאני מוציא היום על ביטחון ילך לחינוך

פיני בדש:  זה החזון והחלום שלי שיהיה במשמרת שלי

מיכאל ביטון: יפה

מיכאל ביטון:  תודה פנחס בדש הוותיק ביותר בנגב

מיכאל ביטון:  ממש גדלנו על ברכיך, כל הדור הזה של ראשי הערים בנגב

מיכאל ביטון:       יש לנו גם דוברים ב-זום ותכף נשתף אותם

מאיר כהן: הוא גם הראשון שהעביר ארנונה

מיכאל ביטון: כן

מיכאל ביטון:  והוא גם לא הקים תאגיד מים

מיכאל ביטון:  נכון?     

פיני בדש: לא אקים גם אם יכניסו אותי לבית סוהר

מיכאל ביטון: חבר הכנסת ניסים ואטורי

ניסים ואטורי: אני חייב לברך אותך

ניסים ואטורי:  אני חושב שאם היו נותנים לחברי הכנסת לבחור את יושב ראש הוועדה, היית נבחר בתמימות דעים של כולם

ניסים ואטורי:  תודה רבה ושיהיה לך בהצלחה

ניסים ואטורי:  אני שמח שאתה כאן

ניסים ואטורי:      בנושא הצפון, הגליל, הנגב, אני קרא לזה גם הגולן

ניסים ואטורי:  אני חושב שיש מספר דברים ואני אגע בהם במהירות

ניסים ואטורי:  בנושא רעידות אדמה, ראינו מה קורה

ניסים ואטורי:  אני חושב שהבעיה שלנו יותר גדולה בנגב ובגליל, אם נסתכל על היישובים שדווקא הם ותיקים יותר

ניסים ואטורי:  אם נלך מבאר שבע, טבריה, צפת, חצור, קריית שמונה, בית שאן, כרמיאל - יש שם בניינים שלא יחזיקו

ניסים ואטורי:  אני מנסה לטפל בזה דרך ועדת חוץ וביטחון

ניסים ואטורי:  אני גם בוועדה של פיקוד העורף ואנחנו נדבר על זה בהמשך

ניסים ואטורי:      נושא של חקלאות

ניסים ואטורי:  בלי חקלאות לא תהיה לנו אפשרות של אחיזה בשטח

ניסים ואטורי:  החקלאים נמצאים בנקודות שם אנשים לא בונים בתים ולא באים לשם

ניסים ואטורי:  תל אביבים לא ששים להגיע לאזורים שלנו

ניסים ואטורי:       בנושא הטבות המס

ניסים ואטורי:  יש אפליה של אזורים מסוימים

ניסים ואטורי:  נמצא כאן ראש מועצת מטה אשר ואנחנו יודעים שחצי מהמועצה שלו נמצאת נמוכה וחצי גבוהה יותר

ניסים ואטורי:  הגשנו הצעת חוק, אני וחבר שלנו דווקא מהאופוזיציה, אנחנו מאחדים כוחות בנושא הזה

ניסים ואטורי:  ישוב הנגב והגליל חשוב מאוד בנושא החוק שהגשתי

ניסים ואטורי:  אני יודע שגם אלמוג ועוצמה יהודית דיברו על זה

ניסים ואטורי:  אני אומר עד דונם – אני אומר לחיילי צה"ל - כי יש כאן ראשי רשויות ולפעמים יש לכם 250 מטרים

ניסים ואטורי:  אנחנו נעשה את זה יחד עם המינהל, בשיתוף של החטיבה

ניסים ואטורי:  נשתף כאן עוד גורמים כמו קרן קיימת לישראל

ניסים ואטורי:  אני כבר עושה שיחות עם כולם

ניסים ואטורי:  דיברתי עם השר שהוא בעצם ראה את הבעיה בנושא הקו הכחול

ניסים ואטורי:  חלק נרחב הוא שלך

ניסים ואטורי:  אמרו שיש לך כסף, אז יש לך היכן לדבר בנושא הזה, מעבר לכסף, שנדע היכן לשים אותו

ניסים ואטורי:  אם לא נדע איך לשים את הכסף כי לא יהיה איפה, אנחנו בבעיה

מיכאל ביטון: משפטי סיום

ניסים ואטורי: לגבי הגולן

מיכאל ביטון: הוועדה הזו מתחייבת לקיים דיון בגולן וסיור בגולן

מיכאל ביטון:  היום לא ננצח את כל הפרטים אבל כל הוועדה הזאת תבוא לגולן ליום עבודה ולישיבת ועדה

ניסים ואטורי: יופי

ניסים ואטורי:  ההווי, עלי

מיכאל ביטון: אנחנו נגיע לערבה, נגיע לעוטף עזה, נגיע לכל מקום

ניסים ואטורי: הגולן

ניסים ואטורי:  אפילו שאני מהגולן, למרות וגם בגלל, הגולן הוא נכס מאוד חשוב

ניסים ואטורי:  תושבי הגולן בדרך כלל עובדים ביישובים סביבנו, בערים הגדולות יותר

ניסים ואטורי:  נמצאים כאן ראשי ערים והם יודעים את זה

ניסים ואטורי:  הבעיה שלנו, של הגולן, היא שרק לחצות את הגשר של בנות יעקב לוקח חצי שעה בגלל משאית שנושאת טנקים

ניסים ואטורי:  זאת חצי שעה נוספת למקום העבודה

ניסים ואטורי:  כדי שיהיה שיתוף פעולה כלכלי אזורי, צריך ליצור גשר מעל גשר בנות יעקב כי אם לא, הגולן חסום ואנחנו פשוט יחידה נפרדת מהגליל ומארץ ישראל

ניסים ואטורי:  אם לא נחבר את זה, אנחנו בבעיה

ניסים ואטורי:  אם נחבר, אנחנו נגביר את הכלכלה האזורית שם באזור חצור, ראש פינה, באזורים האלה כדי להרים את האזור

ניסים ואטורי:  אנחנו רוצים לחבר את הגולן

ניסים ואטורי:  תודה רבה

מיכאל ביטון: תודה רבה ואטורי

מיכאל ביטון:  חברת הכנסת דבי ביטון, בת שדרות, בבקשה

דבורה ביטון: כבוד היושב ראש, ברכות על ועדה כל כך חשובה ומתבקשת

דבורה ביטון:  אני בעיקר רוצה לברך אותך ולומר לך שאני איתך ביחד בשדולה

דבורה ביטון:  אני בת שדרות ומי שגדלה, מי שמגדלת ושואפת להשאיר את הדורות הבאים בנגב וכמובן בכל הפריפריה

דבורה ביטון:  חשוב לי שהמוטו יהיה שדין הפריפריות כדין המרכז, שנפתח את כל הנושא הרפואי והלימודי, שניתן מענה יותר נרחב לאנשים ולילדים עם צרכים מיוחדים, שיהיו מסגרות ומענה של מרכזי חירום גם באזורי הדרום על מנת שנוכל לתת תשובות ומענים ולפתח את המקום כדי שהכי יהיה כיף להישאר ולגור בו כי כיף לנו שם

דבורה ביטון:  אנחנו רק צריכים להמשיך ולשבח את המקום

מיכאל ביטון: תודה, יקרה

מיכאל ביטון:  גם תודה על התמציתיות

מיכאל ביטון:  מעריך מאוד מאוד

מיכאל ביטון:      יש לנו ארבעה ראשי רשויות רחוקים מאוד - באילת, בקריית שמונה ובני ביטון השכן והחבר

מיכאל ביטון:  ידבר בני ביטון, אחריו אביחי שטרן ואחריו אליהו ברדה

מיכאל ביטון:  כל אחד דקה ולעניין

בני ביטון: מביטון עד ביטון לא קם כביטון

בני ביטון:  קודם כל, ברכות לאדוני היושב ראש

בני ביטון:  ברכות גם לשר שיושב לידך

בני ביטון:       אני אדבר בקצרה ובמספר כובעים אבל בכובעים שקשורים לזה, גם כיושב ראש הרשות לפיתוח הנגב, יושב ראש אשכול הנגב המזרחי

בני ביטון:  אני מקווה שמנסור עבאס נמצא כרגע בוועדה ואני אומר לו שחוץ מלקיה ורהט, אני מתכלל באשכול הנגב המזרחי את כל המגזר הבדואי

בני ביטון:  שיביאו תקציבים ואנחנו נדע לבצע את זה

בני ביטון:  במגזר הבדואי, אני חושב, כאיש ליכוד, מה שאני עשיתי במגזר הבדואי, באשכול הנגב המזרחי, אני ועמיתיי ראשי הרשויות, ניסן שנמצא איתכם שם, עשינו הרבה ואני חושב שצריך להמשיך לעשות במגזר הבדואי

בני ביטון:      הנושאים האחרים והקצרים שאני רוצה לגעת בהם זה שדה תעופה בינלאומי שאנחנו חייבים

בני ביטון:  כמו שאמר חברי וידידי חבר הכנסת מיכאל ביטון, אפשר לסמן וי, בשבוע הבא יש לי פגישה עם שר הביטחון ועם ראש הממשלה בסוגייה הזאת

בני ביטון:  יש קונצנזוס בכנסת

בני ביטון:  גם יאיר לפיד כשהיה ראש ממשלה אמר

בני ביטון:  כולם אמרו

בני ביטון:  שדה תעופה בינלאומי בנגב יפתור בעיות תעסוקה גם למגזר הבדואי וגם לנו

בני ביטון:  30 אלף מקומות עבודה וזה חשוב לנו

בני ביטון:      רכבת מהירה

בני ביטון:  התייחס לזה חברי וידידי אלי לנקרי

בני ביטון:  מירי רגב הודיעה חד וחלק שהרכבת המהירה תגיע עד לכיוון אילת

בני ביטון:  עם כל הכבוד, אני העברתי את זה בוועדה המחוזית

בני ביטון:  לדימונה, בעוד שנה וחצי 50 דקות, דימונה-תל אביב

בני ביטון:      אני רוצה מילה-שתיים לסיום לומר לגבי הרשות לפיתוח הנגב

בני ביטון:  יש שני מיליארד שקלים

בני ביטון:  הכנו תוכניות עבודה ואני הולך לשבת עם השר

מיכאל ביטון: אבל יש עוד משרדי ממשלה

מיכאל ביטון:  לקחת להם קודם את הכסף

מיכאל ביטון:  הוא צריך להיות המסמר האחרון של הפטיש ולא הפטיש

בני ביטון: מי שלא יודע, אני גם יושב ראש פורום ערי הפיתוח גם של הצפון וגם של הגליל

בני ביטון:  אני גם נציג השלטון המקומי בנושא הצפון ואני חושב שהגיעה שעת הצפון

בני ביטון:  הדרום נמצא במצב טוב

משה דוידוביץ: כל הכבוד

משה דוידוביץ:  מברכים אותך אחי

משה דוידוביץ:  אתה גדול

מיכאל ביטון: בני, משפט סיום

בני ביטון: אני מסיים

בני ביטון:  לסיום אני רוצה להגיד לך מיכאל וגם לשר הנגב והגליל

בני ביטון:  הגיע הזמן שתעבירו משאבים, תעבירו תקציבים

בני ביטון:  אנחנו לא בוכים

בני ביטון:  אני חושב שהיה עשור מצוין לנגב, נעשו דברים מצוינים, אבל אמרתי להתמקד בדברים העיקריים

בני ביטון:  אדוני, בהצלחה

בני ביטון:  אנחנו החיילים שלכם

מיכאל ביטון: תודה רבה

מיכאל ביטון:  יורם קרין, עמק המעיינות

מיכאל ביטון:      בבקשה, כולם קצר ולעניין

מיכאל ביטון:  אני כל כך גאה בכם חברי הכנסת

מיכאל ביטון:  הגיעו לכאן היום חברי כנסת

מיכאל ביטון:  זה מחמם את הלב 

יורם קרין: תודה ליושב ראש על היוזמה הברוכה

יורם קרין:  גם אני חייב להזכיר את רעידת האדמה שהייתה לפני יומיים

יורם קרין:  האזור לנו - בית שאן וטבריה, אני גם יושב ראש אשכול כנרת עמקים – חייב טיפול יסודי בנושא חיזוק מבנים לפני אסון של רעידת אדמה

יורם קרין:       נושא שני הוא פיתוח כלכלי תיירותי

יורם קרין:  התיירות באזור שלנו סביב הכנרת

יורם קרין:  משאבים גדולים

יורם קרין:      נושא אחרון חשוב מאוד, לאפשר את הישארות הבנים והגעת משפחות, לייצר אפשרות לקנות בתים, לבנות בתים במחירים נורמליים למשפחות צעירות

יורם קרין:  תודה

מיכאל ביטון: תודה

מיכאל ביטון:  אתה אלוף

מיכאל ביטון:  אלמוג ידידי

אלמוג כהן:   שלום לכולם

אלמוג כהן:  בוקר טוב

אלמוג כהן:  אני מצטער להרוס את החגיגה ואת האופוריה שיש כאן אדוני היושב ראש

אלמוג כהן:  אני מאחל לך בהצלחה

אלמוג כהן:  עבודה קשה לפניך

אלמוג כהן:       בואו נשים את הדברים על השולחן

אלמוג כהן:  הנגב והגליל בכיבוש ערבי של קרטלים

אלמוג כהן:  קרטלים, בוודאי

אלמוג כהן:  מנסור, אנחנו שמים עוד פעם מתחת לשטיח? קרטלים חמושים היטב, מאומנים, מיומנים, עם אידיאולוגיה רצחנית

אלמוג כהן:  אם אתם אומרים שיש מנהיגות, אהלן וסהלן, אנחנו נותנים את היד, קדימה, בואו

אלמוג כהן:  אי אפשר לרקוד על שתי החתונות האלה

מנסור עבאס: מי שיכול לעמוד בפני ארגונים, זו המדינה

מנסור עבאס:  לא האזרחים

אלמוג כהן: אדוני, במכרז האחרון ברהט, הבאנו חיילים ששירתו בצבא, אתה עצרת להם את המכרז

מנסור עבאס: לא נכון

מנסור עבאס:  זה לא נכון

אלמוג כהן: מספיק עם הדמגוגיה הזאת

מנסור עבאס: זה לא נכון

אלמוג כהן: זה נכון

מיכאל ביטון: מנסור, לי יש כלל

מיכאל ביטון:  אני תלמיד של מרגי

מיכאל ביטון:  בוועדת הכלכלה אין לנו מריבות

מיכאל ביטון:  באנו לעבוד למען הנגב והגליל

אלמוג כהן: כן, אבל צריך לשים את הדברים על השולחן

מיכאל ביטון: תגיד מה שכואב אבל אנחנו באנו לעבוד למען הנגב והגליל

מיכאל ביטון:  תגיד מה חשוב לך לקדם ונקשיב

אלמוג כהן: מה שחשוב לקדם זה קודם כל להוציא את כל הנשקים משם כי ב-2050 הנגב והגליל יהיו במיעוט יהודי

אלמוג כהן:  אין לנו עוד מדינה ללכת אליה

קריאה: מי מפריע לך להוציא? תוציא

אלמוג כהן: אם אתם אומרים שיש מנהיגות, קדימה, להתחיל לעבוד איתנו ביחד

יוסף עטאונה: כבר יותר מעשר שנים אנחנו מבקשים שהמשטרה תאסוף את הנשק הלא חוקי

מיכאל ביטון: אלמוג, משפט סיום

אלמוג כהן: אני רוצה לציין ברשותך לגבי שדה התעופה בנבטים

אלמוג כהן:  שדה התעופה בנבטים יספק פרנסה גם לתושבים הבדואים ומי שמתפרנס, בהכרח יתעסק פחות בפשיעה

אלמוג כהן:  יש כאן הזדמנות אחת

אלמוג כהן:  מדינת ישראל לא יכולה להמשיך שלא להחליט

אלמוג כהן:  זה פשוט לא עובד ככה

אלמוג כהן:  יש לנו כאן ארבע-חמש שנים לקבל החלטות ולעשות את הדברים כי אחרת אנחנו בחוויה שרק הצבא יחזיר לנו את הנגב והגליל

מיכאל ביטון: תודה רבה

מיכאל ביטון:  סיימת בדבר הוא בקונצנזוס

מיכאל ביטון:  שדה התעופה בנבטים חשוב מאוד

מיכאל ביטון:       חבר הכנסת בן ירוחם, לא כולם יודעים שהוא בן ירוחם, מאיר כהן

מאיר כהן: שלום לכולם

מאיר כהן:  בוקר טוב

מאיר כהן:  מהר מאוד אנחנו נעמוד כאן או נשב כאן בוועדה הזאת ונתפח לכולנו אחד לשני על הכתפיים ואחד לעצמו על הכתפיים והכול ייראה דבש והכול בסדר

מאיר כהן:  לא, הכול לא בסדר

מאיר כהן:  אנחנו נמצאים בפני תקופה מאוד מאוד מורכבת בפריפריה

מאיר כהן:  זה לא שלא נותנים תקציבים

מאיר כהן:  ממשלות לדורותיהם נתנו תקציבים

מאיר כהן:  לכן אני מציע אדוני היושב ראש – היות ושנינו היינו ראשי ערים - מה שמאפיין אותנו זה לסמן יעדים מאוד מאוד ברורים לתקופות קצרות

מאיר כהן:      אני חושב שהדברים הבוערים שצריכים לטפל בהם הם, הדבר הראשון, ביזור סמכויות לראשי ערים

מאיר כהן:  תזכרו מה עשיתי כשר הרווחה בכל הנושא של התקציבים לאזרחים ותיקים, 400 מיליון שקלים

מאיר כהן:  באתי לראשי הערים, קחו את הכסף, אתם יודעים מה לעשות איתו

מאיר כהן:  אחד הדברים שהוועדה הזאת צריכה, המסר הבולט למשרדי הממשלה, הוא שראשי הערים הם זרוע ביצועית

מאיר כהן:  תנו להם את התקציב

מאיר כהן:  הם יודעים מה לעשות

מאיר כהן:  אל תגידו להם מה לעשות עם כל תקציב

מאיר כהן:      הדבר השני שאנחנו צריכים להילחם ולשנות אותו זו שאלת המצ'ינג

מאיר כהן:  שאלת המצ'ינג היא שאלה מאוד מאוד חשובה

מאיר כהן:  זאת השאלה שגרמה לשני ישובים טובים – דימונה ועומר – שנמצאים באתו אזור להיות שונים

מאיר כהן:  דימונה תקבל מענקי איזון מהממשלה בסך 50 מיליון שקלים ועומר לא תקבל

פיני בדש: שלא יפריעו לי לעבוד

פיני בדש:  לא רוצה כסף

מאיר כהן: מעולם לא הפרענו לך לעבוד

מאיר כהן:  אתה יודע את זה

יעקב מרגי: שינסה מישהו להפריע לו

יעקב מרגי:  הוא עושה רק מה שהוא רוצה

מאיר כהן: הדבר האחרון

מאיר כהן:  אלמוג העלה את זה ואתם יודעים שאני בדיוק מדבר על שיתופי פעולה והייתי אחראי על המשרד של הבדואים

מאיר כהן:  כל אמירה של שיתוף פעולה שמתחילה בהתלהמות משקיעה את הנגב וגם את הצפון במציאות הרבה יותר מורכבת

מאיר כהן:  אני מקווה שראשי הערים הבדואים נמצאים כאן

מאיר כהן:  יש ראשי ערים שחייבים לשתף איתם פעולה

מאיר כהן:  להגיד את הדברים

מאיר כהן:  אלמוג צודק, צריכים לאסוף נשקים וצריכים שיתופי פעולה אבל יחד עם זה אוי לנו אם נגיע למצב שבו אנחנו נתייחס לבדואים בדרום כאויבים ולא כאזרחים

מאיר כהן:  תזכרו את זה ראשי הערים

מאיר כהן:  בסופו של דבר מה שתעשה בעיר שלך טוב, אם בערוער לא תהיה תחנת משטרה, לא תהיה מרפאה, לא תהיה תעסוקה ולא יהיה מגרש – הם יהיו בדימונה והחיכוכים יתחילו

מאיר כהן:      תודה רבה אדוני

מאיר כהן:  היות ושנינו מרוקאים ושנינו עלינו למעברות, אני שמח שאתה מוביל את הוועדה הזאת

מאיר כהן:  אנחנו אחריך בכל הכוח

מיכאל ביטון: תודה רבה מאיר ידידי וגם מורה דרך

מיכאל ביטון:  חבר הכנסת צביקה פוגל, בבקשה

צביקה פוגל: אדוני היושב ראש, קודם כל בהצלחה מיושב ראש ליושב ראש

צביקה פוגל:  אני יודע כמה המשימה שלך לא פשוטה

צביקה פוגל:  אני אמנם בן לשני רומנים אבל אומרים שרומניה זה המרוקו של אירופה, אז גם אני מרגיש איזושהי קרבה

מיכאל ביטון: הרומנים הקימו את ירוחם

צביקה פוגל: אני יודע

צביקה פוגל:  כמי שנולד בבאר שבע, התחנך וגדל והתבגר במיתר ומזדקן היום בצפון, המשימה המאוד לא פשוטה שלכם, גם שלך אדוני היושב ראש ובוודאי של השר שאנחנו גם חברים טובים וגם באותה מפלגה, הנגב והגליל הם השכפ"ץ של מדינת ישראל

צביקה פוגל:  אין זכות קיום למדינת ישראל בלי הנגב והגליל החזקים

צביקה פוגל:  המרכז-גוש דן עדיין לא הפנים את זה

צביקה פוגל:  אנחנו, אלה שגרים שם, יודעים את זה היטב

צביקה פוגל:  כל מאמץ שיתבצע בשיתוף פעולה כולל בין כולם, כאחד שהיה ראש רשות ממונה ביישוב ערבי, אולי אחד היישובים הכי קשים לניהול במדינת ישראל, אני אומר לכם שיש עתיד למשותף

צביקה פוגל:  יש עתיד לביחד הזה אלא שצריך למצוא אותו

צביקה פוגל:       מנסור ידידי, ככל ששיתוף הפעולה שלנו כמנהיגות אזרחית תביא לידי ביטוי לא רק כפעילות ממשלתית, זה יקרין גם על האנשים שלנו למטה

צביקה פוגל:  בואו ניתן יד כדי שהשכפ"ץ הזה יהיה מספיק חזק

צביקה פוגל:  בהצלחה אדוני היושב ראש

מיכאל ביטון: תודה רבה

מיכאל ביטון:  דברים חשובים מאוד

מיכאל ביטון:  חבר הכנסת יצחק קרויזר

יצחק קרויזר: אדוני השר, יושב ראש הוועדה חברי מיכאל

יצחק קרויזר:  קודם כל, הרבה בהצלחה

יצחק קרויזר:  ועדה חשובה

יצחק קרויזר:  כתושב רמת הגולן שכוסה אתמול בלבן אני יודע מה זה לחיות בקצה קצה של מדינת ישראל

יצחק קרויזר:  הרבה נושאים יש לשפר ולתקן, כמו שאמרו קודמיי, החל מתשתיות של כבישים

יצחק קרויזר:  נשמע קצת ב-2023 מוזר אבל חשמל ואינטרנט

יצחק קרויזר:       אני רוצה להתמקד במשולש של חינוך, התיישבות וחקלאות

יצחק קרויזר:  רוב המגזר החקלאי נמצא בפריפריה, בגליל, בגולן ובנגב

יצחק קרויזר:  אני חושב שהמשולש הזה, לחזק את החקלאות, את החקלאים שכמו שאמר חברי צביקה פוגל שומרים והם השכפ"ץ של מרכז הארץ, לחזק את החינוך כדי לגרום לדור הבא שבורח למרכז וקשה לו מאוד לחזור בעיקר בנושא הגדול שלנו שהוא עלות הקרקע כאשר יש ישובים יהודים שקרקע נמכרת בהם במיליון שקלים ובישובים של המגזר הערבי היא נמכרת ב-100 אלף שקלים, מה שיוצר מציאות של בריחה של הדור הבא לכיוון המרכז

יצחק קרויזר:  הייתי רוצה שנעסוק בנושאים האלה

יצחק קרויזר:       המשימה הגדולה ביותר של ייהוד הגליל והנגב

יצחק קרויזר:  להחזיר את הצעירים המשרתים לפריפריה

מיכאל ביטון: תודה רבה גם על הדברים וגם על התמצית והדיוק בזמן

מיכאל ביטון:       חבר הכנסת רם בן ברק, בבקשה

רם בן ברק: תודה רבה לך אדוני היושב ראש

רם בן ברק:  אני מתנצל על הצרידות אבל בוועדות שעוסקות ברפורמה קצת צועקים ולכן אני קצת צרוד

רם בן ברק:  אני חושב ששם מתחולל באמת מאבק שישפיע גם על הנגב והגליל, אבל אני לא אפתח את זה כאן מפאת חגיגיות האירוע

רם בן ברק:      אני מצטרף למה שנאמר כאן

רם בן ברק:  אנחנו צריכים לשים את יהבנו על הנגב והגליל

רם בן ברק:  אנחנו צריכים לדאוג שאנשים יוכלו לגור שם במחירים סבירים ולא במחירים שהיום אנשים צריכים לשלם כדי לגור שם

רם בן ברק:  אנחנו צריכים לדעת לפתח את היישובים הערבים שנמצאים בגליל ובנגב ובמקביל לדעת לפתח ולהגדיל את היישובים היהודים

רם בן ברק:  ללא ישובים חזקים עם אוכלוסייה מגוונת וגדולה, לא נצליח לשמור את הגליל ואת הנגב

רם בן ברק:  לצערי הרב יש שם הגירה שלילית בגלל המחירים וצריך לטפל בזה בנחישות

רם בן ברק:  תודה רבה

מיכאל ביטון: תודה רם גם על הדברים וגם על התמצית

מיכאל ביטון:      אלי ברדה, ראש העיר מגדל העמק ויו"ר פורום יישובי הגליל

אליהו ברלין: בוקר טוב לך אדוני היושב ראש ובוקר טוב לכבוד שר הנגב והגליל

אליהו ברלין:  אני יושב ראש האספה הכללית במרכז שלטון מקומי וגם יושב ראש הרשות לפיתוח הגליל

אליהו ברלין:  אני רוצה לומר לך שלומר את מה שאני רוצה לומר בדקה, זה כמו לבקש ממך ללמוד את כל התורה על רגל אחת

ניסן בן חמו: ואהבת לרעך כמוך

אליהו ברלין: אני אומר לך שנלך על ואהבת לרעך כמוך ברמה של בין הגליל לנגב ומצד שני אני רוצה לומר לך שמבחינתי זו אמירה חדה, משמעותית וערכית ביותר שאתה יושב ראש הוועדה בחרת את השם הזה של הוועדה שמדבר בעד עצמו

אליהו ברלין:  אנחנו רגילים ביום הגליל, יום הנגב, ועידת הגליל, ועידת הנגב, ונטילציה, ואני אומר שכרגע הגיע זמן גליל, כמו שבזמנו הגיע זמן הנגב

אליהו ברלין:  אנחנו צריכים להכין תוכנית עבודה

אליהו ברלין:  יש תוכנית עבודה סדורה שצריך רק לדייק אותה, לתקצב אותה, לקבוע לה לוח זמנים ולצאת לממש אותה

אליהו ברלין:  די לדיבורים

אליהו ברלין:  בואו נעבור למעשים והמעשים יהיו מעשים של ברכה והצלחה ליישובי הנגב והגליל

אליהו ברלין:  אני מחזק את ידיכם ואנחנו, כל ראשי הרשויות, פרטנרים הכי טובים, המנהיגים הכי חזקים של הנגב והגליל כדי לקדם את חמדת הארץ היקרה הזו שבעינינו נקראת הגליל כמו כל מדינת ישראל

אליהו ברלין:  שיהיה בואך בהצלחה, שיהיו בשורות טובות ובדיון הבא אני מקווה שנשב על תוכנית עבודה, על משימות, על יעדים

מיכאל ביטון: נושאים ספציפיים

אליהו ברלין: כדי שלא תהיה ונטילציה

אליהו ברלין:  תודה רבה ויום מוצלח

מיכאל ביטון: תודה רבה

מיכאל ביטון:  נעבוד

מיכאל ביטון:  מילים כדורבנות

מיכאל ביטון:  אביחי שטרן, ראש העיר קריית שמונה

שבח שטרן: בוקר טוב לכולם

שבח שטרן:  אדוני היושב ראש, תודה רבה על קיום הוועדה ועל כך שאתה עומד בראשה

שבח שטרן:  אני מצטרף לברכות של כולם, השר, חברי הכנסת

שבח שטרן:  אני לא אחזור על הדברים, באמת נאמר כאן הרבה על ידי חבריי, אבל אני רוצה להתייחס לשלוש נקודות עיקריות שטרם עלו כאן

שבח שטרן:       אני חושב שנתחיל מחיי אדם

שבח שטרן:  זה מתחבר גם לרעידת האדמה אבל בעיקר למחסור ברפואת מומחים, בשירותי חירום

שבח שטרן:  אני כבר מתריע תקופה

שבח שטרן:  בעוד כחודשיים אני נאלץ לסגור את חדר המיון הקדמי בקריית שמונה שנותן היום מענה לכל הגליל העליון

שבח שטרן:  הייתה החלטת ממשלה, אין יותר תקציבים להחזיק את זה והבעיה קשה עוד יותר אם אנחנו נבדוק את מספר האמבולנסים בגליל ואני בטוח שאותו המצב קיים גם בנגב

שבח שטרן:  בסוף מספר האמבולנסים נקבע לפי גולגולת

שבח שטרן:  אנחנו יושבים על פריסה גיאוגרפית גדולה ביישובים קטנים והמשמעות היא שבסוף יש ניידת אחת בשגרה על כל הגזרה שיש לה לצורך העניין נסיעה מקריית שמונה במשך 40 דקות עד לבית החולים זיו בצפת

שבח שטרן:  40 דקות הלוך, 40 דקות חזור, עוד 20 דקות להוריד את הפצוע, כל הזמן הזה אין כיסוי של אמבולנס לכל האזור

שבח שטרן:  אני כבר לא מדבר על מה קורה אם יש תאונה עם שלושה או ארבעה פצועים ויש רק ניידת אחת

שבח שטרן:  אני חושב שהצלת חיים, חיי אדם, בראש ובראשונה

שבח שטרן:  זה כסף קטן והייתי שמח שהוועדה תעסוק בזה

שבח שטרן:      יש לי זמן לעוד שני נושאים קטנים?     

מיכאל ביטון: קצר

מיכאל ביטון:  בכותרת

מיכאל ביטון:  עוד נעמיק בהמשך אחי

מיכאל ביטון:  אל תפרט

מיכאל ביטון:  תן את הכותרת

שבח שטרן: הנושא השני הוא עניין כוח אדם ותגמול בשירות הציבורי בכלל

שבח שטרן:  זה עוד יותר קשה כשאנחנו מדברים על הגליל ועל הנגב

שבח שטרן:  אנחנו לא מצליחים למצוא כוח אדם

שבח שטרן:  יש לי בית ספר לחינוך מיוחד שנותן מענה ל-11 רשויות ואני כבר חודש שלם סוגר אותו בשעה 14:00 במקום בשעה 17:00 כי אין לנו כוח אדם, אין סייעות, אי אפשר לתגמל אותן, העבודה היא סיזיפית

מיכאל ביטון: נושא שלישי?     

שבח שטרן: לעשות סדר בנושא הגיאוגרפי, חלוקה מחדש של עתודות הקרקע

שבח שטרן:  מה שהיה נכון בקום המדינה, לא נכון היום

שבח שטרן:  עיירות הפיתוח שרוצות להתפתח, אין לנו עתודות קרקע ואנחנו צריכים עתודות נוספות וצריך לחלק מחדש את הגבולות

מיכאל ביטון: תודה אביחי

מיכאל ביטון:  תודה ידידי

מיכאל ביטון:  נעמיק איתך בדברים

מיכאל ביטון:  תודה

מיכאל ביטון:  אלי לנקרי, ראש העיר אילת

אליהו לנקין: תודה אדוני היושב ראש

אליהו לנקין:  אני כמובן מברך על הקמת הוועדה

אליהו לנקין:  אני חושב שאתה האיש הנכון והראוי ביותר להוביל אותה

אליהו לנקין:  אני רוצה לברך גם את השר

אליהו לנקין:  ראיתי בכמה ישובים הוא כבר הספיק לבקר

אליהו לנקין:  גם באילת הוא הספיק לבקר ומאוד מאוד התרשמתי לשמוע את החזון ואת התוכניות

אליהו לנקין:       אני רוצה לומר שהגיע הזמן להסתכל על הנגב והגליל לא כעל הבעיה של מדינת ישראל אלא כאל העתיד של מדינת ישראל

אליהו לנקין:  כחושבים על כך שהנגב לבדו הוא כמעט 60 אחוזים משטחה של מדינת ישראל וחיים בו כשמונה אחוזים, כתשעה אחוזים מתושבי מדינת ישראל והערבה היא 19 אחוזים משטחה של מדינת ישראל וחיים בה פחות מאחוז אחד מתושבי מדינת ישראל, זה מסביר הכול

אליהו לנקין:       אני רוצה לתת פתרון אחד

אליהו לנקין:  דובר כאן על כל הבעיות – כמובן על בריאות, תעסוקה, אקדמיה, חינוך וכולי וכולי – ואני חושב שחיבור תחבורתי ייתן מענה לחלק ניכר מהבעיות

אליהו לנקין:  חיבור מהיר של יישובי הנגב והערבה לרכבת מהירה ייתן פתרון עצום

אליהו לנקין:  תחשבו על כך שמדינת ישראל כשהיא תהיה בת 100 היא תמנה כ-15 מיליון, 16 מיליון תושבים, תחשבו איפה יישבו אותם

אליהו לנקין:  אני חושב שלכן צריך להסתכל על הנגב ועל הגליל כפתרון לבעיות הללו

אליהו לנקין:  הפתרון שאני מציע כאן הוא רק אחד אבל חשוב מאין כמוהו

אליהו לנקין:  תודה רבה

מיכאל ביטון: תודה רבה אלי יקר ואהוב מאילת הרחוקה אבל קרובה לליבנו

מיכאל ביטון:  שי חג'ג', יושב ראש המועצות האזוריות וראש המועצה האזורית מרחבים

שי חג'ג': יושב ראש מרכז השלטון האזורי

שי חג'ג':  בוקר טוב ליושב ראש, לשר, לחברי הכנסת, לחברי הוועדה

שי חג'ג':  ברכות

שי חג'ג':  לא אחזור על כל מה שנאמר

שי חג'ג':       כתושב הנגב, וגם אתה בזמנו היית ראש העיר ירוחם, אנחנו יודעים מה ההחלטות ממשלה עשו לנגב ואני חושב שצריך לחדש את החלטות הממשלה שהיו אחרי צוק איתן

שי חג'ג':       דבר נוסף שמפריע וממש מקשה עלינו אלה הם הפערים שיש בהטבות המס באזור מסוים, לפחות אלה שכבר קיבלו אישור להטבות מס

שי חג'ג':  לא יכול להיות שבאותו אזור יהיו פערים של בין 18 אחוזים ל-7 אחוזים בין עיר למועצה

שי חג'ג':  זה משהו שהוא לא הגיוני וצריך לטפל בו

שי חג'ג':        נושא שלישי זה נושא עלות הקרקע של רשות מקרקעי ישראל

שי חג'ג':  הגיע הזמן לקבוע שהנגב והגליל הוא באוזר עדיפות לאומית וערך הקרקע יהיה איקס מסוים ולא המצב בו הגענו למצב בו מגרש במושב גילת עולה שני מיליון שקלים

שי חג'ג':  זה משהו לא הגיוני

שי חג'ג':  כך אי אפשר להביא זוגות צעירים

שי חג'ג':  את כל הכסף לוקחת רשות מקרקעי ישראל

שי חג'ג':  הגיע הזמן לטפל גם בעניין של שווי הקרקע ואזורי עדיפות לאומית

שי חג'ג':      שוב, בהצלחה לכולם

שי חג'ג':  אני סומך עליך מיכאל

שי חג'ג':  לא יכלו למצוא איש ראוי יותר ממך לעמוד בראש הוועדה

שי חג'ג':  בהצלחה

מיכאל ביטון: תודה רבה לך חברי גם על החדות

משה דוידוביץ: עכשיו אתה מבין למה בחרנו בו? הוא נבחר פה אחד

מיכאל ביטון: לדעתי הוא נבחר שנתיים אחריי

מיכאל ביטון:  שנה

מיכאל ביטון:  אנחנו שותפים לדרך זמן רב

מיכאל ביטון:      יש לנו את הכבוד לשמוע שר הנגב והגליל והחוסן הלאומי, חבר הכנסת יצחק וסרלאוף

מיכאל ביטון:  תודה שהקשבת לרבים

מיכאל ביטון:  בהערת ביניים אומר שיש לי פה עוד איזה 30-20 דוברים

מיכאל ביטון:  אם תדברו דקה, כולם ידברו

מיכאל ביטון:  אם תדברו שתי דקות, ידברו פחות אנשים

מיכאל ביטון:  השר ידבר ואחר כך נמשיך את סבב הדוברים

יצחק שמעון וסרלאוף: שלום לכולם

יצחק שמעון וסרלאוף:  אני שמח להיות כאן בכינוס הראשון עם יושב ראש הוועדה חברי חבר הכנסת מיכאל ביטון שבעיניי הוא כאחי הגדול וכמנטור

יצחק שמעון וסרלאוף:  היו לנו כמה שיחות ופגישות שעסקו בפיתוח הנגב והגליל ואני חושב שמיכאל הוא סוג של קונצנזוס רחב

יצחק שמעון וסרלאוף:  גם בקואליציה מעריכים אותו וגם כמובן באופוזיציה

יצחק שמעון וסרלאוף:  בכללי, כל הסוגייה של פיתוח הנגב והגליל, אני מצפה ואני כבר רואה ומקבל פידבקים שזה נמצא בקונצנזוס, ימין ושמאל

יצחק שמעון וסרלאוף:  אין כאן קואליציה ואופוזיציה, כולם מגויסים וכולם רוצים לשפר את רמת החיים ובואו ניכנס לזה

יצחק שמעון וסרלאוף:      כשנכנסתי למשרד השתדלתי להרים טלפון והצלחתי להרים טלפון לרוב ראשי הרשויות וראשי המועצות ואני עדיין ממשיך

יצחק שמעון וסרלאוף:  כלומר, מי שעוד לא קיבל שיחת טלפון, אנחנו נגיע גם אליו

יצחק שמעון וסרלאוף:  אני משתדל לרדת לשטח כי בסוף אני חושב, ואמר כאן מראשי המועצות, שמי שמכיר הכי טוב את האתגרים ואת הצרכים בעיר שלו, זה ראש העיר או ראש המועצה

יצחק שמעון וסרלאוף:  לכן מה שעשיתי, ירדתי לשטח ואני יורד כל הזמן

יצחק שמעון וסרלאוף:  אמר כאן ראש עיריית כרמיאל, מחר אני אצלו

יצחק שמעון וסרלאוף:  גם כאן אין אפליה, אני משתדל להיות שבוע נגב, שבוע גליל, כך שנספיק כמה שיותר

יצחק שמעון וסרלאוף:      אני אגיד לכם משהו חשוב

יצחק שמעון וסרלאוף:  ישבתי עם ראשי המועצות וראשי הערים, ואני לא אתחיל לחלק כאן ציונים אבל אני כן אגיד שאני מחלק את הצרכים לשני חלקים

יצחק שמעון וסרלאוף:  רוב ראשי הערים וראשי המועצות באים אלי – והיטיב להגדיר את זה בשיחה אישית בינינו חבר הכנסת מיכאל ביטון – עם קפצונים

יצחק שמעון וסרלאוף:  כלומר, יש להם צרכים, הוא צריך מועדון, ההוא צריך מתנ"ס, אבל בסוף המטרה שלנו היא להביא מחוללי צמיחה ומחוללי שינוי מהפכניים לנגב ולגליל, וגם בתוך הערים

יצחק שמעון וסרלאוף:  כשאני שומע דברים שהם יכולים להזניק את העיר, זה מדליק אותי הרבה יותר

יצחק שמעון וסרלאוף:  זה נותן לי הרבה יותר מוטיבציה מבלי להמעיט בחשיבותם של הדברים האחרים, הקפצונים כפי שקראת להם

יצחק שמעון וסרלאוף:  אנחנו רוצים טילים בליסטיים

יצחק שמעון וסרלאוף:  כדי לעשות את זה, אני צריך אתכם

יצחק שמעון וסרלאוף:       אמר כאן פיני שאתה קראת לי שר השני מיליארד שקלים, אז יש לי גם שם, אפשר לקרוא אראלה ממפעל הפיס אבל יש לי שם, יצחק וסרלאוף ואכפת לי מהנגב והגליל ואני אומר שיש מספיק לכולם

יצחק שמעון וסרלאוף:  יש את הצריכים של כולם ואני נכון, שומע ומתכלל

יצחק שמעון וסרלאוף:  הגדרנו את הבעיות שעולות מהשטח והצוות שלי יושב ומתכלל את הכול

יצחק שמעון וסרלאוף:      עוד מילה לגבי תכלול

יצחק שמעון וסרלאוף:  המשרד שלי, חלק מהמטרות שלו הוא לצמצם את הפערים החברתיים הקיימים בין הפריפריה למרכז ולתת שוויון הזדמנויות

יצחק שמעון וסרלאוף:  לכן זה משרד שהוא מתכלל

יצחק שמעון וסרלאוף:  כלומר, אני מבקר בבתי חולים, אני מבקר במוסדות להשכלה גבוהה, שוחחתי כבר עם כמה נשיאי אוניברסיטאות ומכללות, ובסופו של דבר זה מגיע לפתחו של המשרד שלי, ראשית, בגלל שזה חלק מליבת העניין של מתן שוויון הזדמנויות וצמצום פערים חברתיים, וכשאני שומע שזוג מבאר שבע צריך לנסוע כל יום לתל אביב לעבוד ואחר כך הם חוזרים הביתה, זה גורם לי לכאב ראש וממש מכעיס אותי, מקומם אותי ואני לא יכול לקבל דברים כאלה

יצחק שמעון וסרלאוף:  מה שמקבל ילד או נער או צעיר או סטודנט במרכז הארץ, אנחנו צריכים להגיע לרמת מיצוי ויכולות והזדמנויות בנגב ובגליל

יצחק שמעון וסרלאוף:       לכן המשרד שלי עובד מול כל משרדי הממשלה ויש פרויקטים שקשורים לשר הבריאות או למשרדים אחרים, חינוך, רווחה, תשתיות אבל לנו יש את היכולת לתת את המצ'ינג הזה ולהביא את הפרויקטים הללו בצורה יותר מהירה כי אני גם למדתי שכאשר מביאים מצ'ינג וכסף, זה מפרק חסמים ויכול לקדם את הדברים יותר מהר

יצחק שמעון וסרלאוף:      אני רוצה לומר כמה מילים לחברה הבדואית והערבית

יצחק שמעון וסרלאוף:  אני יודע שגם לכם יש צרכים במקומות הללו ואני אומר ואמרתי שאני עפר של כולם

יצחק שמעון וסרלאוף:  אני יודע שיש לכם צרכים ואני רוצה לשמוע אותם ולתת את המענה הנדרש כי בסופו של דבר גם הסוגיות של הביטחון האישי קשורות לחינוך, קשורות לרווחה, קשורות לתשתיות, ואנחנו צריכים לתת את המענה לדברים האלה

יצחק שמעון וסרלאוף:       הכינו לי נאום אחרי שכתבתי להם את עיקרי הדברים אבל ליד מיכאל אני תמיד מרגיש יותר בנוח לדבר חופשי

יצחק שמעון וסרלאוף:       שמעתי עכשיו את ראש עיריית קריית שמונה שדיבר שעומד להיסגר ועל מצוקה שקיימת אצלו בעיר

יצחק שמעון וסרלאוף:  אני מבקש שתציפו את הדברים כדי שנוכל לדעת אותם

יצחק שמעון וסרלאוף:  זה שאתם יודעים את זה בעיר שלכם, זה בסדר אבל זה צריך לרדת או לעלות אלינו

יצחק שמעון וסרלאוף:      בסוף אני אומר כאן משפט שחשוב לי שתבינו אותו

יצחק שמעון וסרלאוף:  אני עובד אצלכם

יצחק שמעון וסרלאוף:  בעיניי אתם, ראשי הרשויות, אתם העיניים שלי בעיר והתפקיד שלי הוא לתת לכם את המענה

יצחק שמעון וסרלאוף:  לכן אני משתדל מאוד לענות כאשר כשראש מועצה או ראש עיר מתקשר, ואם לא, אני כותב לו ב-ווטסאפ שאני לא יכול לדבר אבל לתת לו את ההרגשה והתחושה שיש מישהו חי בצד השני ואכפת לו ורוצה לעזור לו

יצחק שמעון וסרלאוף:  לכן, תציפו מולי את הדברים הללו

יצחק שמעון וסרלאוף:  בעזרת השם, כך אמרתי גם לחבר הכנסת מיכאל ביטון, אנחנו עכשיו עובדים על תוכנית אסטרטגית, גם פרויקטים לאומיים וגם צרכים מקומיים, ואנחנו מתכללים את הכול יחד עם הצוות שלי לקראת דיוני התקציב

יצחק שמעון וסרלאוף:  אני מקווה שאנחנו נציג אותה – לא רוצה להתחייב על לוח זמנים מסוים – ובחודשים הקרובים נהיה אנשי בשורה וניתן איזושהי קריאת כיוון

יצחק שמעון וסרלאוף:      שכחתי משהו חשוב

יצחק שמעון וסרלאוף:  אני רוצה להגיד שיש לנו גם אתגר שהוא אולי הדגל המרכזי במשרד וזאת ההתיישבות, הציונות בנגב ובגליל

יצחק שמעון וסרלאוף:  אמר כאן חבר הכנסת יוסף עטאונה שרואים בכם כנפרדים

יצחק שמעון וסרלאוף:  כאשר ראש מועצה מדבר, הוא אומר כמה היהודים חיים שם ואתם רוצים להרגיש שאתם חלק ולא נפרדים אבל מצד שני אני רוצה לומר לך שכשאני מסתובב לדוגמה בלב הגליל, במועצה האזורית משגב, אני שומע שיש סבסדים והנחות דווקא לבדואים, דווקא לערבים או דווקא לדרוזים

יצחק שמעון וסרלאוף:  אני לא בא לקחת את ההטבות הללו ואני לא בא לקחת את הסבסודים

יצחק שמעון וסרלאוף:  אני רק מבקש להשוות את אותם תנאים שזכאים להם הבדואים ומצד שני יש דברים שהחברה היהודית, היהודים מקבלים ולכן אמרתי מראש שאני מתכוון לתת מענה לצרכים הללו

יצחק שמעון וסרלאוף:  חיזוק ההתיישבות בעינינו זאת ציונות

יצחק שמעון וסרלאוף:  זה דבר שהוא אבן יסוד של מדינת ישראל ולכן באנו לעשות גם ציונות, גם התיישבות, וזה כולל מערכת של כל כך הרבה דברים, גם של פיתוח הכפר וגם של הבאת מסות של משפחות לערים כמו נוף הגליל או כמו כרמיאל וזה לא נעלם מעיני ובעצם זה אחד הדגלים המרכזיים במשרד שלי מבלי לגרוע מכל מה אמרתי עד כה

יצחק שמעון וסרלאוף:      אני מודה לכם על ההקשבה ועל כך שהגעתם לכאן וככל שאני רואה פה יותר אנשים מכובדים וראשי רשויות, אני מבין יותר את החשיבות של הדברים ואת האחריות שמונחת על כתפינו

יצחק שמעון וסרלאוף:  תודה רבה

מיכאל ביטון: השר, קודם כל, תודה על הדברים ועל המחויבות

מיכאל ביטון:  רואים את היציאה שלך לשטח ואת הקשב והחריצות

מיכאל ביטון:  אני מבקש אם תוכל להישאר עוד דקה אחת כי אני כן רוצה שתשמע את עמית יפרח, מזכ"ל תנועת המושבים

מיכאל ביטון:  העתיד של הנגב והגליל זאת ברית חדשה ושותפויות בין המגזר הכפרי לעירוני

מיכאל ביטון:  הבשורה הזאת של קיבוץ, מושב ועיר שמשתפים פעולה ומיזמים שאתה תומך בהם, שיש בהם אזוריות, זה דבר דרמטי

עמית יפרח: תודה רבה

עמית יפרח:  בוקר טוב אדוני היושב ראש ובוקר טוב לשר

עמית יפרח:  אני כמובן מצטרף לברכות על הקמת הוועדה

עמית יפרח:  מיכאל, הוכחת גם בקדנציה הקודמת ובשנים האחרונות שאתה ידיד עמיתי של ההתיישבות בגליל ובנגב, במיוחד במאבק האחרון שניהלנו על עתיד ענף ההטלה בגבול הצפון, בקו העימות, והיית לנו כתף מאוד מאוד מרכזית ומשענת רצינית

עמית יפרח:       החקלאות וההתיישבות, מרביתן נמצאות בנגב ובגליל והן גם רכיב ביטחוני בעצם זה שהן פרוסות על גבולות המדינה

עמית יפרח:  זה גם רכיב בביטחון המזון של אזרחי ישראל

עמית יפרח:  תפקידנו העיקרי הוא לשמור על הקרקעות ולספק את התוצרת הטרייה והמגוונת לאזרחי ישראל

עמית יפרח:  החקלאות בנגב ובגליל היא אירוע אסטרטגי עבור מדינת ישראל

עמית יפרח:  אנחנו עכשיו שוקדים על תוכנית אסטרטגית יחד עם שר החקלאות הנכנס על מנת לחזק את הייצור המקומי

עמית יפרח:  צריך להמשיך, אדוני השר, ולהזרים השקעות לחקלאות הישראלית

עמית יפרח:  חברי ראש עירית ערד אמר לתת ערך למי שמגיע לנגב לגליל

עמית יפרח:  גם בנושא של ההתיישבות והחקלאות, אם לא ניתן ערך לצעירים לחזור לחקלאות, להשקיע את עתידם בחקלאות הישראלית ובייצור המקומי, נזרים להם השקעות, ניתן להם מענקים, נייצר פתרונות ונסיר חסמים שקיימים בהתיישבות ובחקלאות, לא נוכל למשוך ולהחזיר את הצעירים שלנו אל החקלאות שימשיכו את מה שהורינו וסבנו הקימו בהתיישבות בנגב ובגליל, התיישבות מפוארת אבל היא צריכה חיזוק

עמית יפרח:      חייבים להזרים דם צעיר אל תוך ההתיישבות החקלאית

עמית יפרח:  חייבים לתת פתרון לתשתיות ביישובים בנגב ובגליל

עמית יפרח:  התשתיות במצב קשה מאוד של שנות ה-50

יצחק שמעון וסרלאוף: אני יודע

עמית יפרח: דיברו כאן על הסרת חסמים בכל מה שקשור לעלויות המגרשים על מנת למשוך משפחות צעירות שיקבעו את עתידן וגורלן

עמית יפרח:  אני כמובן מתחבר לכל מה שנאמר כאן מבחינת ההשקעות בנגב ובגליל של תשתיות – תחבורה, תרבות, רפואה – וכמובן כל הדברים האלה צריכים להיות שלובים זה בזה

עמית יפרח:  כאשר מפתחים אזור בנגב ובגליל, צריך לפתח את האזור של המרחב הכפרי וכמובן את העיר השכנה שנמצאת

עמית יפרח:  זה לא זה על חשבון זה אלא זה חייב להיות פתרון משולב ואזורי על מנת שזה ירוויח וזה ייהנה

עמית יפרח:      אני מאחל לך הצלחה בתפקיד כשר הנגב והגליל לך חברי מיכאל, תודה רבה על כל מה שעשית בקדנציה הקודמת ואני בטוח שגם בקדנציה הזאת דרך הוועדה הזאת תמשך לקדם את הנגב ואת הגליל

מיכאל ביטון: תודה

מיכאל ביטון:  מופיד מרעי, חבר כנסת לשעבר, איש הגליל

מופיד מרעי: תודה רבה

מופיד מרעי:  אני רוצה לברך אותך חברי

מופיד מרעי:  אין ראוי ממך לנהל ולהיות יושב ראש ועדה כזאת

מופיד מרעי:  אני רוצה לברך אותך גם על הבחירה של מנהל הוועדה שלך שהוא היה מנהל הוועדה שלי

מופיד מרעי:  זכית גם במנהל ועדה טוב

מופיד מרעי:  תודה לשר, למרות שהוא הולך

מופיד מרעי:      אני רוצה להיות קצר ותכליתי

מופיד מרעי:  ליבי היום עם האירוע של רעידת האדמה בתורכיה ובסוריה ועם הנפגעים שם עם הקורבנות

מופיד מרעי:  אני חושב שכן צריך לבוא לפתחה של הוועדה היערכות שלנו לרעידת אדמה במיוחד בגליל ובנגב

מופיד מרעי:  במיוחד בגליל כי הדרכים והתשתיות בגליל הן אלה שיקבעו אם אנחנו יכולים להגיע למקום שיש בו אירוע רב נפגעים רעידת אדמה כזו או אחרת, או לא

מופיד מרעי:  אני חושב שנושא התשתיות צריך להיות נושא לדיון

מופיד מרעי:  אני גאה בזה שהמשלחות הישראליות שלנו נמצאות שם ומסייעות ואני מקווה שסוריה תסכים לקבל גם את המשלחת שלנו לסייע לה

מופיד מרעי:      נקודה אחת שהיא הבסיס

מופיד מרעי:  התכנון היישובי והאזורי הוא היסוד לכל ההתפתחויות ולא רק למגורים

מופיד מרעי:  תכנון מגורים, תשתיות, תשתיות תקשורת שנמצאות כאן, הנושא הזה הוא חסר והוא חסר בגליל ובנגב ובכל היישובים, במיוחד ביישובים הדרוזים, שם הבעיה קשה מאוד

מופיד מרעי:  הממשלה חייבת לתת כתף ולא להתעלם מבעיית התכנון ביישובים הדרוזים במיוחד

מופיד מרעי:  אני חסיד התכנון האזורי

מופיד מרעי:  ראשי הרשויות מכירים את תפיסת העולם שלי

מופיד מרעי:  ברגע שעשינו תכנון אזורי, פתרנו את כל הבעיות

מופיד מרעי:      לכן אני מבקש, מיכאל, קח את הנושא

מופיד מרעי:  מדובר כאן על יישובי קו העימות, על הפרנסה, על ענף ההטלה

מופיד מרעי:  לא יכול להיות שהיום נותנים מכסת ביצים ללול באוגוסט ואומרים לו תיאחז בזה בדצמבר

מופיד מרעי:  זה משהו שהציבור לא יכול לעמוד בו

מופיד מרעי:  זה עוד נושא שאני מבקש שתכניסו לסדר העדיפויות שלך

מופיד מרעי:      נשמח מאוד להיות לעזר

מופיד מרעי:  כל הכבוד לך ותודה

מיכאל ביטון: תודה מופיד

מיכאל ביטון:  תודה רבה

יפעת שאשא ביטון: חבר הכנסת ביטון, רק לברך אותך כי אתה יודע שאנחנו מטורטרים וחייבים לצאת לוועדות שיש בהן פחות שפיות ממה שיש כאן

יפעת שאשא ביטון:  אני מאחלת לכנסת הרבה מאוד מפגשים כאלה חשובים שעוסקים בחיים האמיתיים

יפעת שאשא ביטון:  לומר לך יישר כוח שלקחת את הנושא החשוב של הנגב והגליל

יפעת שאשא ביטון:  אני כאן מתי שצריך

מיכאל ביטון: תודה רבה

מיכאל ביטון:  בת הגליל

מיכאל ביטון:  תודה רבה חברת הכנסת יפעת שאשא ביטון

מיכאל ביטון:  חברת הכנסת לימור סון הר מלך, יושבת ראש הוועדה לבקרה על הקרן לאזרחי ישראל

לימור סון הר-מלך: גם אני אהיה קצרה

לימור סון הר-מלך:  קודם כל, לברך אותך, מיכאל

לימור סון הר-מלך:  אין מתאים ממך לתפקיד הזה

לימור סון הר-מלך:  מעבר למקצועיות, הידע והניסיון, אתה מגיע עם הרבה נשמה וזה הדבר הכי בולט

לימור סון הר-מלך:  אני חושבת שיהיה כאן שיתוף פעולה עם חברי לסיעה יצחק וסרלאוף

לימור סון הר-מלך:      אני רוצה לדבר דרך הכובע של יושבת ראש הוועדה לבקרה על הקרן לאזרחי ישראל

לימור סון הר-מלך:  אני חושבת שיש שתי משימות רציניות עיקריות כאשר הראשונה היא לדאוג שחברות הגז יעבירו לכל מפעל, לכל בית חולים, לדאוג שהדבר הזה ייושם ושיגיע גז לכל המפעלים האלה

לימור סון הר-מלך:  הדבר הנוסף הוא כחלק מהגדרת החוק

לימור סון הר-מלך:  אנחנו יודעים שאחד הדברים שהוגדרו בחוק הוא עידוד תעסוקה בנגב ואני רואה בזה חשיבות עליונה כי כשיש תעסוקה, הכול קורה

לימור סון הר-מלך:       אנחנו נדאג דרך הוועדה שלנו בעזרת השם לטובת הדבר הזה ונראה איך אנחנו עושים את שיתופי הפעולה כדי שבאמת נעודד את זה

מיכאל ביטון: תודה לך לימור

מיכאל ביטון:  פרופסור מיקי מלול, אוניברסיטת בן גוריון

מיקי לוי: תודה רבה על ההזדמנות

פיני בדש: היה המתרגל שלי בתואר שני

מיכאל ביטון: תושב באר שבע

מיקי לוי: תושב הנגב

מיקי לוי:  נולדתי וגדלתי בדימונה

מיקי לוי:  כמה נקודות שהייתי רוצה להעלות

מיקי לוי:  הראשונה היא הנושא של חינוך

מיקי לוי:  הרבה פעמים כשמדברים על חינוך ופערים בחינוך, מדברים על בגרויות

מיקי לוי:  אני חושב שזה החלק שהוא אולי הפחות קריטי להצלחה בהמשך

מיקי לוי:  הפערים היותר גדולים הם בכישורים הרכים, פערים בין מרכז לפריפריה ואני חושב שאת זה צריך להדגיש

מיקי לוי:  כישורים רכים כמו כושר הסתגלות וחוסן, מנהיגות, שיתוף פעולה ועבודת צוות ופתרון בעיות מורכבות

מיקי לוי:  זו נקודה ראשונה

מיקי לוי:      הנקודה השנייה היא הנושא של חדשנות

מיקי לוי:  כאשר מדברים על חדשנות, בדרך כלל חושבים על הייטק, לייצר ידע חדש אבל זה לא בהכרח הערוץ המהיר ביותר והיעיל ביותר

מיקי לוי:  הרבה חדשנות קיימת, טכנולוגיות קיימות, שיטות חדשות אלא שצריך לאמץ אותן

מיקי לוי:  אני חושב שכלים לעידוד והטמעה של טכנולוגיות חדשות בתעשיות והשירותים בנגב, זה ערוץ מאוד חשוב שצריך לקדם

מיקי לוי:      נקודה אחרונה היא הנושא של תחבורה

מיקי לוי:  דיברו כאן הרבה על תחבורה

מיקי לוי:  תחבורה נגישה, מהירה וזמינה תפתח אפשרויות תעסוקה חדשות ותאפשר לתושבי הנגב התאמה יותר טובה לכישורים שלהם

מיקי לוי:  זה יעלה את הפריון, את ההכנסה וזה טוב לתושבי הנגב וטוב למדינת ישראל

מיקי לוי:  תודה רבה

מיכאל ביטון: תודה רבה פרופסור מיקי מלול

מיכאל ביטון:  חגי רזניק, לשעבר מנכ"ל משרד השיכון ומייסד מכון ריפמן

חגי רזניק: תודה רבה אדוני היושב ראש

חגי רזניק:  אשתדל לקצר

חגי רזניק:  אדוני היושב ראש, קודם כל ברכות

חגי רזניק:  להכיר זכות לאיש הנגב שמוליק ריפמן זיכרונו לברכה וחברו של מיכאל ביטון, לזכרו הקמנו את מכון ריפמן

חגי רזניק:  אני אדבר פחות על הפעילות שלנו ואדבר יותר על נושא שנשמח מתודולוגית להוביל אותו איתך אדוני היושב ראש בדיון או לפחות לאתגר או לנסות והוא האופן שבו מדינת ישראל מנהלת את האתגר של ניהול הנגב בכל מה שקשור לחיים הבדואים, של האוכלוסייה הבדואית

חגי רזניק:  אי קידום החברה הבדואית, בעינינו זה חסם לפיתוח הנגב כולו

חגי רזניק:  בתוך הנושאים האלה הצגתי לך אדוני היושב ראש את הנושאים שקשורים גם לתכלול כולל ממשלתי, עבודה בין-משרדית, בין-זרועית, גם כל מה שחשוב לחיזוק השלטון המוניציפאלי, כל מה שקשור לתכנון שמאפשר סמכויות תכנון ייעודיות, שמאפשר הסדרה אמיתית, ויש גם פרק שקשור לעולם התוכן של ביטחון אישי, משילות וכולי

חגי רזניק:       מכון ריפמן ישמח לעמוד לשרות הוועדה

חגי רזניק:  אדוני היושב ראש, זו באמת בשורה גדולה

חגי רזניק:  אין אדם מתאים ממך לעשות את הדבר הזה

חגי רזניק:  באמת מרגש להיות כאן

חגי רזניק:  תודה על הזכות

מיכאל ביטון: תודה

מיכאל ביטון:  חבר הכנסת אלון שוסטר

אלון שוסטר: תודה חברי ביטון

אלון שוסטר:  כשאומרים למישהו אין מתאים ממנו, תשים לב שאולי מה שרוצים זה שלא תהיה במקומות אחרים ותעשה יותר בלגן ולחץ

אלון שוסטר:  אני משוכנע שהמינוי הוא לא רק תוצר של קורות חיים אלא של יכולות טרומיות ושל חשיבות שאתה רואה קודם כל במהלך

אלון שוסטר:       אני בא כרגע מלטרון, תחילת מסע של חברינו המילואימניקים לדאוג ליציבות המשטרית של מדינת ישראל

אלון שוסטר:  אוגדה 98 הזכירה לי את סעיף 98 עליו מתנהל פה הדיון

קריאה: הוא עבר

אלון שוסטר: אז אני גם לא צריך ללכת להצביע

אלון שוסטר:  אני מזכיר ומזהם קצת את הדיון הכול כך נעים שמתנהל כאן משום שאנחנו בעיצומם של ימים קריטיים שאי אפשר להפריז בחשיבות של העימות שמתקיים בחברה הישראלית ובמקום הזה, במשכן הזה

אלון שוסטר:  אסור לנו תוך כדי העימות הגדול הזה לשכוח שהעימות הזה יימשך אבל מכנים משותפים, בסיסים משותפים, חייבים להתחזק

אלון שוסטר:  דווקא כדי ליישם או לאפשר לעצמנו להתווכח עמוקות על חלק מהנושאים, צריך לייצר את המכנים המשותפים ואלו המכנים המשותפים שנמצאים כאן

אלון שוסטר:      ההסכמה, קונצנזוס מקיר לקיר, על הצורך – ובכוונה אני אומר בפאתוס מלאכותי – לקדם את הנגב והגליל, בנפשנו וכולי, חבר'ה, זו מלכודת דבש קלאסית של הסכמה, של קונצנזוס שמאחוריו במשך שנים ארוכות נעשה הרבה פחות מדי ואני מוותיקי ה-17 מיליארד של שמעון פרס שלא יצא מהם שום דבר או כמעט שום דבר

אלון שוסטר:  חזון נפלא, אסטרטגיה ראויה ולא קרה כלום

אלון שוסטר:      מיכאל, אנחנו איתך כדי שיקרה

מיכאל ביטון: תודה

מיכאל ביטון:  חבר הכנסת יאסר חוג'יראת

יאסר חוג'יראת: שלום לכולם, בתחילת דבריי אני אשאל שאלה והיא למה קשרו את הנגב עם הגליל? מישהו יודע מה התשובה?     

משה קונינסקי: כי אלה שני המקומות המקופחים

משה קונינסקי:  כי יש שר אחד לשני האזורים ואנחנו לא רוצים לפצל

יאסר חוג'יראת: 	התשובה היא שזה בגלל הבדואים

יאסר חוג'יראת:  יש את הבדואים בגב ויש את הבדואים בצפון ולכן קשרו אותם ביחד

יאסר חוג'יראת:      למה מינו את מיכאל ביטון כיושב ראש הוועדה? כי הוא בדואי

יאסר חוג'יראת:  חצי ערבי

יאסר חוג'יראת:      אני מברך את מיכאל ביטון

יאסר חוג'יראת:  זו ועדה מאוד חשובה גם לי באופן אישי

יאסר חוג'יראת:  אני הייתי ראש מועצה

יאסר חוג'יראת:  גם בנגב וגם בגליל, אלה שני המקומות שמהווים דוגמה טובה לשותפות בין ערבים ויהודים

יאסר חוג'יראת:  לפעמים יש עליות וירידות אבל שם יש את השותפות

יאסר חוג'יראת:  אנחנו נעבוד ביחד כדי לחזק את השותפות הזאת ברמה האישית, גם ברמה המקומית וגם ברמת המועצות המקומיות כדי לחזק את המועצות המקומיות ואת השלטון המקומי גם בנגב וגם בגליל

יאסר חוג'יראת:  שיהיה בהצלחה

מיכאל ביטון: אשריך

מיכאל ביטון:  תודה רבה

מיכאל ביטון:  חברת הכנסת אימאן ח'טיב יאסין

אימאן ח'טיב יאסין: צוהריים טובים לכולם

אימאן ח'טיב יאסין:  אני רוצה לברך את יושב הראש חבר הכנסת מיכאל ביטון

אימאן ח'טיב יאסין:  הנושא לא זר לך

אימאן ח'טיב יאסין:  אתה חרת על דגלך את נושא הפריפריה ושל המוחלשים ובזה אני יכולה להזדהות איתך גם כתושבת הגליל וגם כמי שמכירה לעומק את המצוקות של הנגב

אימאן ח'טיב יאסין:       אני רוצה להביא את הצד שלא כל כך מיוצג ליד השולחן, אותה אוכלוסייה שהודרה במשך שנים בצורה מובנית ואני רוצה להדגיש שלושה נושאים

אימאן ח'טיב יאסין:  בכוונה אני שמה אותם לפי הסדר שאני מציגה אותם - חינוך, תחבורה ותעסוקה

אימאן ח'טיב יאסין:  אלה שלושה נושאים מהותיים

אימאן ח'טיב יאסין:  הפריפריה החברתית, לצערי היא גם גיאוגרפית, מה שמקשה עוד יותר על אותם תושבים במקומות אלה להגיע למרכז ולהיות חלק מהמרקם הזה שיכול להיות גם בעל השכלה, גם יכול לייצר וגם יכול לחיות אחר כך ברמה יותר טובה ולצאת ממעגל העוני

אימאן ח'טיב יאסין:  לא מזמן יצא דוח העוני של הביטוח הלאומי וגם הדוח האלטרנטיבי וכולם מדברים על היכן נמצאים העניים במדינת ישראל, היכן נמצאים הילדים העניים, היכן נמצא האחוז הכי נמוך בזכאות לבגרויות, היכן יש אחוז נמוך של בגרויות איכותיות, והיכן קיימת אבטלה גבוהה

אימאן ח'טיב יאסין:      כבודו, לכן אני רוצה לשים רק דבר אחד על השולחן הזה והוא שתדאג בעבודת הוועדה ותמיד תזכור שיש עוד אזרחים שגרים באותם אזורים וצריך לקחת אותם בחשבון כאזרחים שווים

אימאן ח'טיב יאסין:  הם בני המקום ובסופו של יום יש להם השפעה לא רק על עצמם אלא על החברה הישראלית בכלל

מיכאל ביטון: תודה רבה אימאן ח'טיב

מיכאל ביטון:  ידידי חבר הכנסת יעקב אשר

ברשות היושב ראש, ידידי מיכאל היקר

 אנחנו מועדון ראשי ערים לשעבר וזה מועדון מוצלח מאוד בו נמצא מאיר כהן ואחרים, סגני ראש עיר וממלאי מקום

      אני חושב ששם הוועדה ישתנה מהר מאוד

 לדעתי זה לא יהיה רק לחיזוק ופיתוח הנגב והגליל אלא יהיה פיתוח הנגב והגליל וחיזוק האוכלוסייה שם כי זה מיכאל ביטון

 מיכאל ביטון הוא איש של אנשים ורואה אותם

 ראינו בפרשות השבוע האחרונות שהמנהיג הראשון של עם ישראל משה רבנו נתן עיניו וליבו

 על הפסוק "וירא בסבלותם" אומר רש"י: "נתן עיניו וליבו להיות מיצר עמהם"

 אם אנחנו נותנים את עינינו ורואים עוולות, רואים אנשים שצריכים עזרה, רואים ערים אותן צריכים לחזק ולתת להן את החוזק כדי שהאוכלוסייה תתחזק, אז אתה שם את העיניים ולפעמים אתה משאיר את הלב במקום אחר

 אני אומר את הדברים מניסיון

 כשהיינו ראשי ערים ביחד צעדנו ביחד בצעדה אחרת, לא הצעדה עליה דיברו קודם לכן אלא צעדה שמיכאל הוביל אותה לגבי דיפרנציאליות בחינוך וברווחה, דבר שימנע שבמדינת ישראל יהיו שתי מדינות כאשר בחלק אחד של מדינת ישראל ילדים מקבלים חינוך ורווחה ברמה הכי גבוהה ובחלקים אחרים אינם מקבלים זאת

      אני בטוח שהדיונים של הוועדה הזאת והפיתוח של הנגב והגליל, ההסתכלות על האוכלוסייה וקידום אוכלוסייה שתבוא לשם, אין לי ספק שמיכאל בכישרונותיו יעשה את זה

 בליבו ובכישרונותיו

 אנחנו כמובן נשתף פעולה

     אני רוצה לומר ששיתוף הפעולה בינינו נשאר כמעט אותו דבר גם כשהיינו אופוזיציה וקואליציה וגם קואליציה ואופוזיציה כי בסוף אלה אנשים

 אם יש אדם שצרתם של ישראל והדברים של עם ישראל קרובים אליו בלי לתייג אותם בדבר אחר, זה איש של שיתוף פעולה, זה איש של חברות אמיתית, ואני מאחל לך מכל לב הצלחה בסיעתא דשמיא

מיכאל ביטון: תודה רבה

מיכאל ביטון:  ניצב פרץ עמר, מפקד המחוז

פרץ עמר: אני אומר מספר מילים על התוכניות לגבי הנגב

פרץ עמר:  בנגב, בגלל שהוא חולש על 43 אחוזים משטח המדינה וקיים בו מרחב משטרתי אחד, יש כוונה לפצל אותו ולהקים מרחב חדש בתוספת תקינה משמעותית

פרץ עמר:  כבר בימים הקרובים אנחנו או בשבועיים הקרובים הולכים לחנוך את תחנת המשטרה החדשה בשגב שלום

פרץ עמר:  כמוה יוקמו בכל היישובים

פרץ עמר:  במגזר יש שוטרים

פרץ עמר:  אנחנו מגייסים אותם

פרץ עמר:  יש קושי אבל אני מניח שבסוף נצליח לגייס אותם

פרץ עמר:  בסוף יהיו במגזר מספר שוטרים דומה לזו שקיים בכל שאר חלקי הארץ ובזה ניצור ביטחון אישי גם לתושבים הבדואים וגם לתושבים האחרים, בעיקר אלה שנעים על הצירים

פרץ עמר:       אני רוצה לומר שבסך הכול התוכנית היא תוכנית משמעותית שיש לה בשורה לדרום

פרץ עמר:  אם אנחנו רוצים לראות את הדרום מתפתח בתנופה כלכלית ותנופה התיישבותית, חייב להיות מה שנקרא כוח משילותי

פרץ עמר:  אנחנו נמצאים שם

מיכאל ביטון: נזמין אותך בהמשך, עם תקציב המדינה, כדי להציג את התוכנית

פרץ עמר: נרצה שתשתפו אותנו בתהליכים כי בכל זווית אנחנו נמצאים כדי הדבר יצליח

פרץ עמר:       הדבר הנוסף שאני רוצה לומר הוא בעניין איסוף הנשקים בו דובר כאן

פרץ עמר:  אנחנו אוספים נשקים בכמויות גדולות

פרץ עמר:  זה לא מספיק, יש הרבה יותר

פרץ עמר:  זה מאוד מאוד תלוי בשיתוף הפעולה של האוכלוסייה ואני חושב שמי שבעיקר נפגע מזה, זאת האוכלוסייה עצמה ונשמח שישתפו אותנו כדי לעזור להם

מיכאל ביטון: תודה רבה

מיכאל ביטון:  ראש העיר מעלות תרשיחא, ארקדי פומרנץ

ארקדי פומרנץ: אני גם רוצה לברך אותך ואת השר שהיה כאן על ישיבה של ועדה מאוד חשובה

ארקדי פומרנץ:  כמו שראית, התגייסו לזה רוב ראשי הרשויות גם מהגליל וגם מהנגב

ארקדי פומרנץ:       לאחר כל מה שנאמר אני רוצה להוסיף נושא אחד

ארקדי פומרנץ:  אנחנו גרים בקו העימות ויש המון בניינים עם המון מקלטים פרטיים משותפים

ארקדי פומרנץ:  אני מבקש מהוועדה ומהשר שהיה כאן שיעזרו לנו כי בבניינים האלה בדרך כלל גרות אוכלוסיות חלשות

ארקדי פומרנץ:  הרשות לא אחראית על הבניינים האלה אבל בכל זאת כאשר עכשיו יש מצב של רעידת אדמה ואם חס וחלילה יהיו מלחמות, הרשות היא זו שאחראית על כל התושבים כולל על המקלטים הפרטיים המשותפים

ארקדי פומרנץ:       מיכאל, אני מבקש ממך כי אנחנו מכירים אותך ויודעים את עבודתך

ארקדי פומרנץ:  תעזרו לנו לעזור גם לתושבים שיש להם מקלטים פרטיים משותפים

ארקדי פומרנץ:  אני מדגיש, פרטיים משותפים כי בדרך כלל גרות שם אוכלוסיות חלשות ומבוגרות מאוד

מיכאל ביטון: תודה רבה

מיכאל ביטון:  חברים, התווספו המון חברי כנסת אבל תדעו שישבו כאן אנשים במשך שעה וחצי ועוד לא דיברו

מיכאל ביטון:  אני רוצה לשלב ביניהם לבין חברי הכנסת

מיכאל ביטון:  אנא, כולם להתאזר בסבלנות

מיכאל ביטון:  מי שמברך, ברכה קצרה ולעניין כי אנחנו רוצים לאפשר למי שרוצה להגיד נושאים

מיכאל ביטון:      חבר הכנסת שלום דנינו, בבקשה

שלום דנינו: מיכאל, אני רוצה לאחל לך בהצלחה בוועדה החשובה הזאת

שלום דנינו:  נושא הנגב הוא כל כך מורכב וחשוב לנו

שלום דנינו:  אני חושב שזה באמת מרחב המחיה של מדינת ישראל ב-50-40 השנים הבאות

שלום דנינו:  אני כתושב הנגב רואה היום כמה פרויקטים מאוד מאוד חשובים שהתחלתי לטפל בהם כחבר כנסת מול הממשלה שהיא השחקן הראשי כאן כדי להפוך את הקערה הזאת על פיה ולהפסיק את הדיבורים אלא להתחיל במעשים גדולים

שלום דנינו:       פרויקט אחד גדול זה נבטים שיהיה השדה הבין-לאומי השני של מדינת ישראל, בלי לספור את רמון

שלום דנינו:  לדבר הזה אני מקווה שתוך כדי טיפול בוועדת החוץ והביטחון - זה יגיע לראש הממשלה - זה יהיה ללא הבעיה שמציגים מול שדה נבטים

שלום דנינו:  הדבר הזה אומר 50 אלף משרות

שלום דנינו:  זה פרויקט מהפכני שבהחלט יכול להוסיף לפיתוח הנגב באופן דרמטי וכמובן יש בו מרכיב של משילות

שלום דנינו:  משילות היא לא רק משטרה

שלום דנינו:  אני רואה במשילות דווקא פרויקטים אזרחיים תשתיתיים גדולים מאוד

שלום דנינו:       הפרויקט השני הוא העברת קריית המודיעין בסמוך אלינו, לעומר

פיני בדש: הדבר הכי חשוב הוא לא אמר, שהוא תושב עומר

מיכאל ביטון: אבל הוא בן אופקים

מיכאל ביטון:  דנינו, משפט סיום

שלום דנינו: שני משפטים

שלום דנינו:  בטח גם גדי יצטרף אלינו בוועדת חוץ וביטחון כדי לטפל בזה

שלום דנינו:  מדובר בהעברת כל החבר'ה של מודיעין

שלום דנינו:  אוניברסיטת בן גוריון השקיעה המון כספים ברכישת ההשכלה ואני שומע שמועות שיכול להיות שהמכרז הזה ייפתח גם לאוניברסיטת תל אביב ואחרות

שלום דנינו:  את הדבר הזה אנחנו צריכים למנוע

שלום דנינו:      נושא שלישי ואחרון הוא הרכבת בהקשר הזה של קריית המודיעין כך שהיא תעבור דרך באר שבע ולא ננוון את המטרופולין החשוב

שלום דנינו:      אלה שלושה פרויקטים שכל אחד מהם מספק עשרות אלפי משרות

שלום דנינו:  בזה נצטרך להתרכז

מיכאל ביטון: נושא נבטים ונושא הפרויקטים הגדולים עלו כאן

מיכאל ביטון:  אנחנו נתמקד גם בהם

מיכאל ביטון:  חבר הכנסת גדי איזנקוט

גדי איזנקוט: אני מברך אותך על המינוי

גדי איזנקוט:  האיש המתאים ביותר בבית הזה לעשות את זה ואומר את זה אחד שנולד בטבריה וגדל באילת

גדי איזנקוט:  עם ישראל ייבחן בנגב, אמר בן גוריון

גדי איזנקוט:  השנה 50 שנים לפטירתו

גדי איזנקוט:  אתה יכול להוסיף שייבחן בנגב ובגליל והמבחן יהיה מבחן המעשה ולא מבחן הדיבור

גדי איזנקוט:  אמרו כאן מה הם הנושאים המרכזיים שהם הביטחון האישי, החינוך, תעסוקה, בריאות כך שתהיה אותה בריאות ותושב קריית שמונה ותושב אילת יקבל בריאות כמו שמקבלים אנשי מרכז הארץ, ותשתית שמאפשרת

גדי איזנקוט:      מהיכרות איתך אני בטוח שמבחן המעשה יעמוד לנגד עיניך ואתה האיש לדחוף

גדי איזנקוט:  הייתי לוקח את נושא צה"ל לנגב, שלצערי הרב עוכב על ידי הממשלה לפני כארבע שנים

גדי איזנקוט:  צריך לדחוף את זה בכל הכוח ולהעביר את מירב יחידות צה"ל לדרום ולא לשכוח גם את הצפון

מיכאל ביטון: תודה

מיכאל ביטון:  גדי היה המפקד שלי בתחנות דרמטיות בחיים והיה משמעותי עבורי

מיכאל ביטון:      חבר הכנסת זאב אלקין

זאב אלקין: תודה רבה אדוני היושב ראש

זאב אלקין:  אני רוצה לברך אותך על הקמת הוועדה הזאת

זאב אלקין:  שמת לעצמך מטרה ונלחמנו על כך שזה יקרה

זאב אלקין:  האמנת שבסופו של דבר נצליח לשכנע ואכן זה קרה

זאב אלקין:  אני חושב שאין ראוי ממך לעמוד בראשות הוועדה הזאת כמי שמקדיש את כל מאמציו בתפקידים השונים שמילאת לפיתוח הנגב

זאב אלקין:  לקחת אחריות על הנגב והגליל

זאב אלקין:  מדובר על אזור מאוד חשוב של מדינת ישראל ואני מאוד מאוד מקווה שתצליח מכאן בכנסת גם לדרבן את הרשות המבצעת להמשיך לפעול לפיתוח וקידום האזורים האלה

זאב אלקין:      אני יכול להגיד לך שכשר השיכון בשנה וחצי האחרונות ראיתי מה רמת ההתעניינות של הציבור בנגב ובגליל

זאב אלקין:  יש ביקוש אדיר ויש גידול דרמטי של ערי פיתוח גם בצפון וגם בדרום

זאב אלקין:  מכרזים בהיקפים שלא חלמו עליהם

זאב אלקין:  דימונה עם אלפי יחידות דיור ומי היה מעלה על הדעת שיהיו ביקושים כאלה בתקופה כל כך קצרה ואתה רואה את זה בכל מקום, גם בנוף הגליל וגם בדרום וגם בצפון

זאב אלקין:  הסכמי גג שנחתמו

זאב אלקין:  שדרות ובכלל הנגב המערבי שהפך ללהיט ומקום מאוד מאוד מבוקש

זאב אלקין:  לפני כמה שנים זה היה נשמע הזוי

זאב אלקין:  זאת הזדמנות גדולה מאוד למדינת ישראל, כשהציבור רוצה ומעוניין לגור גם בנגב וגם בגליל, לנצל את הרגע הזה בכל הדרכים העומדות לרשותנו, גם באמצעות המשך בנייה מסיבית בנגב ובגליל, גם הקמת ישובים וגם כל הכלים האחרים

מיכאל ביטון: תודה זאב גם בעזרה להקים את הוועדה הזאת

מיכאל ביטון:  זה הישג של כל הסיעה וזה הרבה בזכותך

מיכאל ביטון:  זה בהסכם שעשית

מתן כהנא: מיכאל, אני רק רוצה להגיד בהצלחה

מיכאל ביטון: תודה

מיכאל ביטון:  חברת הכנסת טטיאנה מזרסקי

טטיאנה (טניה) מזרסקי: תודה

טטיאנה (טניה) מזרסקי:  אדוני היושב ראש, אני מברכת על הקמת הוועדה המיוחדת

טטיאנה (טניה) מזרסקי:  יש לי זכות להיות חברה בה כנציגה של הגליל

טטיאנה (טניה) מזרסקי:  אני תושבת הגליל, תושבת כרמיאל

טטיאנה (טניה) מזרסקי:  נמצא כאן ראש העיר שלי וראשי הערים מהפריפריה

טטיאנה (טניה) מזרסקי:  לא סתם בחרנו לחיות ולהתגורר בפריפריה

טטיאנה (טניה) מזרסקי:  בחרנו לא לעזוב אלא להמשיך להתגורר בפריפריה

טטיאנה (טניה) מזרסקי:  נכון שקיימים פערים בחינוך, בכבישים, בתחבורה, בתעסוקה, בבריאות

טטיאנה (טניה) מזרסקי:  בכנסת הזאת – זו הכנסת השנייה שלי - אני עוסקת בצמצום פערים בבריאות

טטיאנה (טניה) מזרסקי:      אני רוצה לבקש ממך אדוני היושב ראש לשים דגש בכנסת הזאת בתהליכי העבודה שלנו בוועדה לחזק את הרשויות המקומיות

טטיאנה (טניה) מזרסקי:  להעביר תמיכות ממשלתיות לרשויות מקומיות

טטיאנה (טניה) מזרסקי:  רשות מקומית, העירייה, נותנת שירות ישיר לאוכלוסייה ואמרו חברי כנסת אחרים שצריך לחזק את האוכלוסייה

טטיאנה (טניה) מזרסקי:  הדרך הכי טובה והכי נכונה לחזק רשויות מקומיות היא להעביר תקציבים ואנחנו ביחד נדאג לכך

טטיאנה (טניה) מזרסקי:  נשתמש בניסיון שלנו, של חברי הוועדה, נזמין לכאן גם נציגים מהרשויות המקומיות, נבנה תוכנית עבודה מסודרת ובעזרת השם נצליח

טטיאנה (טניה) מזרסקי:       תודה לך

טטיאנה (טניה) מזרסקי:  תצליח ואנחנו איתך

מיכאל ביטון: תודה

מיכאל ביטון:  בעוד חמש דקות, לפי הפרוטוקול של הכנסת נסיים את הדיון הרשמי

מיכאל ביטון:  הוועדה הפורמלית תסתיים

מיכאל ביטון:  אנחנו נשארים כאן ונציגי העמותות והמגזר השלישי שרצו לדבר יוכלו לדבר

מיכאל ביטון:  אני אהיה כאן עוד חצי שעה-שעה ואשמע את כולכם

מיכאל ביטון:  כל מה שייאמר, יירשם ויהיה חלק מהמשימות שלנו

מיכאל ביטון:  מה שקרה כאן היום זה שהגיעו אולי 60-50 חברי כנסת שזה טוב לוועדה שיש התעניינות בה אבל היה קשה לתת את זכות הדיבור לאורחים נוספים לדבר

מיכאל ביטון:  גם שרים כיבדו אותנו

מיכאל ביטון:  גם השרה תדבר רגע לפני שנסיים

מיכאל ביטון:      פרופ' ניר קידר, נשיא מכללת ספיר

מיכאל ביטון:  אתה נשיא חדש, לא חדש במכללה, בהצלחה

ניר קידר: לא חדש במכללה לא חדש בנגב

ניר קידר:  את הברכות אני אומר בפחות מדקה משום שעל הרבה דברים חזרו ואמרו

ניר קידר:       אם אפשר החלטה בעניין עוטף עזה והנגב המערבי, היא מאוד מאוד חשובה

ניר קידר:  אני לא אחזור על הדברים אבל הפתרון שהוועדה שלך צריכה הוא גם בריאות, גם חינוך, גם רווחה וגם תרבות

ניר קידר:  אני מדבר בקצרה כי אנחנו מסיימים את הדיון

ניר קידר:  תחבורה, תחבורה, תחבורה

ניר קידר:  דיברו כאן על נבטים, דיברו כאן על רכבת מהירה, בוא נתחיל מזה שיהיו קווי אוטובוס נורמליים לפריפריה

ניר קידר:  יש כאן קווי אוטובוס, יושבים כאן חברים גם מיישובים בדואים וגם מיישובים יהודים שיש שני אוטובוסים ביום וזהו

ניר קידר:  בוא נתחיל לטפל בזה

ניר קידר:  זה נושא כאוב

ניר קידר:  הוועדה מכירה אותו וגם השרה מכירה

ניר קידר:      יש עוד נושא חשוב

ניר קידר:  דיבר כאן חברי מאוניברסיטת בן גוריון

ניר קידר:  היום למעלה ממחצית הסטודנטים לומדים במכללות ציבוריות ופרטיות

ניר קידר:  רוב המכללות הציבוריות פזורות בתחומים שהוועדה אמונה עליהם בגליל ובדרום, בנגב

ניר קידר:  יש עכשיו הזדמנות לחשוב מחדש על כל הנושא של ההשכלה הגבוהה, לסדר אותו מחדש

ניר קידר:  שוב, אני מדבר בקצרה אבל אנחנו נשמח לדבר על זה עם הוועדה

מיכאל ביטון: בדיוק

מיכאל ביטון:  נעמיק בזה

מיכאל ביטון:  היום אנחנו רק זורקים את הנושאים ונעמיק בכל אחד מהם

מיכאל ביטון:  תודה לך על השותפויות שאתה עושה מחוץ למכללה עם כל העיריות

מיכאל ביטון:      שלושה חברי כנסת ידברו ולאחר מכן נסגור את הדיון הפורמלי אבל נמשיך אותו איתי

מיכאל ביטון:       חבר הכנסת אליהו ברוכי

אליהו ברוכי: תודה רבה

אליהו ברוכי:  ברכות לך

אליהו ברוכי:  בלילות הארוכים כאן אני קורא את הספר שלך ואני נדהם מהדרך אותה עשית והנחישות

אליהו ברוכי:  נשאר לנו לחכות לספר שידבר על שלב ב' של החיים

מיכאל ביטון: בוא נעשה משהו

אליהו ברוכי: מדהים ביותר

מיכאל ביטון: אסור לכתוב ספרים על משהו שלא עשית

מיכאל ביטון:  בוא נעשה קצת ואולי פעם נכתוב, אבל יש מה לעשות

אליהו ברוכי: הרבה הצלחה

אליהו ברוכי:  בשבוע שעבר היינו אצל פרץ, מפקד התחנה בדרום, והתרשמנו מהעבודה הכבירה שאתה עושה שם

אליהו ברוכי:  בהצלחה

אליהו ברוכי:  עבודה חשובה מאוד

מיכאל ביטון: תודה איש יקר

מיכאל ביטון:  תוספת גדולה לרוח הטובה של חברי כנסת

מיכאל ביטון:  כל חבר כנסת חדש מחליט מה הסגנון שלו, מה הדרך שלו, מה הסטייל

מיכאל ביטון:  נכנסו חברי כנסת חדשים שבחרו לחבר, לכבד, להיות בשפה נקייה, שפה שמאחדת את העם ישראל ואתה אחד מהם

מיכאל ביטון:  תודה רבה לך

מיכאל ביטון:      חבר הכנסת עודד פורר, שר החקלאות לשעבר

עודד פורר: גם שר לפיתוח הנגב והגליל לשעבר

מיכאל ביטון:  ודאי

מיכאל ביטון:  על נגב וגליל היה קונצנזוס

מיכאל ביטון:  בחקלאות היה מעניין

עודד פורר: על נגב וגליל הסכמנו

עודד פורר:  רק להגיד לך שאני לשירותך בעניין הזה

עודד פורר:  כל דבר שצריך

עודד פורר:  יש הרבה מאוד דברים שנעשו והרבה מאוד דברים שצריך להשלים את העבודה בהם

עודד פורר:  אין לי ספק שתצליח

עודד פורר:       לדעתי ההתמקדות צריכה להיות בפרויקטים גדולים ואזוריים

עודד פורר:  לא שלא חשוב מגרש כדורגל פה ומגרש כדורסל שם, אבל פרויקטים אזוריים שיהפכו מטרופולינים בנגב ובגליל

עודד פורר:  זאת משימה לאומית

עודד פורר:       אני לשירותך

מיכאל ביטון: תודה רבה

מיכאל ביטון:  המסר הזה משמעותי

מיכאל ביטון:      חבר הכנסת גדעון סער ואחריו השרה אורית סטרוק

גדעון סער: תודה אדוני היושב ראש

גדעון סער:  הוועדה הזאת שאתה עומד בראשה צריכה ויכולה להיות אחת הוועדות הכי חשובות בכנסת הזאת ואולי גם מקום שונה שבו ניתן יהיה לשתף פעולה בין חלקי הבית, דבר שנראה היום יותר קשה בתחומים אחרים

גדעון סער:       אני רוצה לשים את הדגש על הדבר שבעיניי הוא החשוב ביותר

גדעון סער:  כאשר אנחנו מדברים על האזור של הגליל והנגב, יש שתי בעיות אסטרטגיות

גדעון סער:  הבעיה הראשונה היא סוגיית המשילות, קשורה בטבורה לסוגיית הביטחון האישי שהיא סוגייה שצריך לטפל בה בדרך מאוד יסודית

גדעון סער:  אני מקווה שכך יהיה בתקופת הכנסת הנוכחית ואנחנו מוכנים גם לשתף פעולה על מנת לקדם את הדברים הללו

גדעון סער:  שוחחתי על הדברים האלה גם עם שר המשפטים וגם עם השר לביטחון לאומי

גדעון סער:  זה תנאי לכל דבר אחר

גדעון סער:  היום זאת הבעיה, בעיית המשילות שלנו בגליל ובנגב, ואני מוסיף במידה מסוימת גם בערים המעורבות

גדעון סער:  זאת בעיית הפנים מספר אחת במדינת ישראל

גדעון סער:       הנושא השני הוא הוא נושא דרמטי שבו תלוי עתיד הנגב ועתיד הגליל והוא חזרה לרעיון הציוני של פיזור אוכלוסין

גדעון סער:  הציונות בראשיתה ובמשך עשרות שנים מדינת ישראל קיימה מדיניות של פיזור אוכלוסייה

גדעון סער:  לצערי בעשורים האחרונים אנחנו נמצאים ברגרסיה שבאה לידי ביטוי במטרופולין אחד ענק ובעצם לאט לאט חוזרים לא לקווי 1967 אלא לקווי תוכנית החלוקה

גדעון סער:  צריך להבין לעומק את התהליך הזה

גדעון סער:  זה בא לידי ביטוי בעקרונות, גם של תוכניות לאומיות במישור התכנוני, תמ"א 35 ודברים אחרים, ולכן, כדי לתקוף את המציאות בה אנחנו חיים, אנחנו חייבים קודם כל לשים יעד ברור

גדעון סער:  לפי דעתי היעד הוא יעד של פיזור אוכלוסין, הוא קשור בנקיטת אמצעים מעשיים גם כדי להשאיר אוכלוסייה איכותית ואוכלוסייה צעירה בנגב ובגליל שרוצה להמשיך שם את חייה אבל הולכת אחרי הזדמנויות תעסוקתיות ואחרות שיש במרכז הארץ

גדעון סער:  ללא תמריצים למשקיעים וליצירת מקומות עבודה איכותיים בנגב ובגליל, גם אם נטפל בממדים אחרים של למשל תשתיות תחבורה ושל חינוך ודברים אחרים, לא נצליח לשנות את המציאות

גדעון סער:       לכן אני חוזר למה שאמרתי בתחילת דבריי

גדעון סער:  שתי סוגיות אסטרטגיות, החזרת המשילות וחזרה לעיקרון של פיזור אוכלוסין

גדעון סער:  אם נדע לשים את האצבע ולמקד את שינוי המדיניות בשני הדברים האלה, יש עתיד ואם יש עתיד בגליל ובנגב, יש עתיד טוב למדינה

פיני בדש: אמרתי קודם ש-20 אלף משפחות צעירות רוצות לרדת לנגב

פיני בדש:  צריך להקים 12 ישובים

מיכאל ביטון: אני רוצה שהשרה תהיה חלק מהפרוטוקול של הוועדה

מיכאל ביטון:       לאחר דברי השרה, נסגור את הפרוטוקול

אורית סטרוק: תודה רבה

אורית סטרוק:  אדוני יושב ראש הוועדה, קודם כל אני רוצה לברך אותך ואותנו כולנו

אורית סטרוק:  אני חושבת שאין ראוי ממך לעמוד בראש הוועדה הזאת

אורית סטרוק:  זו ברכה גדולה לכנסת ולמדינת ישראל

מיכאל ביטון: תודה

אורית סטרוק: אני רוצה להמשיך מהדברים שאמר ידידי השר לשעבר גדעון סער, חבר הכנסת

אורית סטרוק:  אני מסכימה שהאתגר של הנגב והגליל הוא אתגר אסטרטגי של מדינת ישראל הן בהיבטי המשילות עליהם אני לא מופקדת כשרה והן בהיבטי ההתיישבות עליהם אני מופקדת ואני שוקדת עליהם באופן אינטנסיבי

אורית סטרוק:  אתמול אירחתי סיור ביישובי גבול הצפון, מה שנקרא יישובים קדמיים, ממש היישובים שעל הגדר

אורית סטרוק:  יש תוכנית של החטיבה להתיישבות לקידום, פיתוח, הרחבת והעצמת היישובים האלה

אורית סטרוק:  אנחנו נעשה את זה

אורית סטרוק:  אני בטוחה שסביב הנושא הזה נקבל קונצנזוס רחב גם מחלקים גדולים מאוד באופוזיציה משום שזו משימה לאומית שאין שני לה, משימה חשובה ביותר

אורית סטרוק:      אנחנו נשקוד על המשך פיתוח היישובים בנגב שהוביל השר לשעבר מהמפלגה שלך, זאב אלקין, יחד עם איילת שקד

אורית סטרוק:  עשו עבודה טובה ואנחנו נמשיך משם ונקים את היישובים האלה בטווח זמן קרוב מאוד

אורית סטרוק:  אנחנו הולכים לשנות – וכבר קיבלנו על זה החלטת ממשלה ראשונה ובקרוב שנייה – את מפת העדיפות הלאומית בכל מה שנוגע לפיתוח ההתיישבות, למחירי קרקע, למחירי פיתוח

אורית סטרוק:  זה הולך להשתנות דרמטית

אורית סטרוק:  אני בטוחה שנקבל גם מכם תמיכה גדולה בעניין הזה

אורית סטרוק:       לא אכנס כאן לפריסה של כל התוכניות האלה כי עוד יגיע הזמן לכך

מיכאל ביטון: אנחנו נזמין אותך לקראת התקציב, כאשר הדברים יהיו מעוצבים

אורית סטרוק: אני בטוחה שנמצא בך שותף מלא לדברים האלה וכבר בעזרת השם בשבוע, לא הקרוב אלא זה שאחריו, נקדם ביחד את החוק שהולך להסדיר את המגורים בחוות המרעה שגם את האחד מהיוזמים שלו וגם השר לשעבר עודד פורר שעזר אז בקידומו ושוב חתם על החוק הזה

אורית סטרוק:  זה יהיה חוק שיעבור כאן שוב בקונצנזוס רחב

אורית סטרוק:  כמדינה ציונית יש לנו הרבה מה לקדם בנגב ובגליל ואני בטוחה שנעשה את הדברים האלה יחד ברוח טובה, בשיתוף פעולה חוצה קואליציה ואופוזיציה וחוצה מפלגות

אורית סטרוק:  אני חושבת שהיום זה אחד הדברים הכי חשובים לעתיד מדינת ישראל

מיכאל ביטון: תודה רבה

מיכאל ביטון:  תודה לשרה